Izvestavajuci o rezultatima posete sedistu UN u New Yorku, Nikolaus Lambsdorff, zamenik sefa Civilne misiije UN na Kosovu zaduzen za ekonomski razvoj i predsednik Borda direktora Kosovske poverilacke agencije, poslanike Skupstine Kosova je obavestio: “Prva poruka koju sam ja dobio je da privatizacija trerba da se nastavi i ide napred “, rekao je gospodin Llambrsdorff isticuci kako je poruka iz sedista UN jasna – “proces privatizacije se ne sme prekinuti”.\nPrema njegovim recima, proces privatizacije treba da se nastavi prema dosadasnjem modelu i New York podrzava neke minimalne promene u operacionalnim politikama kojima ce se postici veca transparentnost , obezbedjivanje ozbiljnijih kupaca i veca ulogu KPA u izboru najboljih kupaca. Ove promene, prema recima gospodina Lambsdorffa, ce omoguciti da se odmah nastavi proces privatizacije trecom rundom tendera.\nDrugacijeg je misljenja Ali Jakupi, ministar za trgovinu i industriju u Vladi Kosova i zamenik predsednika Borda direktora Kosovske poverilacke agencije, koji smatra da ce predlozene promene povecati mogucnost zloupotrebe od strane KPA prilikom izbora kupaca drustvenih preduzeca.\n“Ovim ce se povecati vrlo specificna birokracija u KPA i imacemo organizaciju koja ce tesko dati rezultate, drugo, koja ce ostvariti neke svoje interese, i trece moze doci do zloupotrebe, odnosno korupcije prilikom procesa privatizacije“, rekao je sa skupstinke govornice ministar Jakupi.\nTema privatizacije je bila najznacajnija tacka na sednici Vlade Kosova . Prema recima Mimoze Kusari, glasnogovonice premijera Kosova, Vlada je danas razmatrala odnose sa KPA izrazavajuci otvoreno nezadovoljstvo radom Agencije, posebno sa angazovanjem na deblokiranju procesa privatizacije. Ona je istakla kako vlada nije zadovoljna ni najnovijim predlozima o promenama operacionalnih politika koji su dosli tokom proslenedeljne posete sedistu UN. Inace ovo je cetvrti put da se zvanicnici UNMIK-a vracaju iz UN sa obecanjem da ce se proces privatizacije deblokirati, medjutim od toga do sada nije bilo niceg konkretnog. Zbog toga vlada ozbiljno razmatra mogucnost blokiranja odnosa sa KPA ukoliko ne bude pozitivnih pomaka u nastavku procesa privatizacije.\n“Onako kako je predstavljeno na sednici Vlade, svaka od tacaka operacionalnih politika ima mogucnost da se se moze zloupotrebiti i korumpirati, posebno u tacki kojom se Agenciji daju ingerencije za posebne pregovore sa kupcima”, rekla je Kusari\nSa druge strane, glasnogovornik IV stuba UNMIK-a zaduzenog za ekonomski razvoj Chris Lithier, kaze kako tri predloga za promene u operacionalnim politikama su sasvim dovoljni kako bi se proces privatizacije mogao uspesno nastaviti.\n“Bilo je znacajnih problema u privatizaciji svi smo bili zainteresovani i angazovani na njihovom resavanju. Sada sa ove tri modifikacije ubedjeni smo da mozemo odmah ici napred“, kaze glasnogovornik Lithier.\nPrema sadasnjim pozicijama UNMIK-a i Vlade, sledeca ce nedelja biti usredsredjena na prevazilazenju neslaganja koje je ocigledno. Ukoliko ovi razgovori ne urode plodom, vlada Kosova ce kako se najavljuje povuci svoje predstavnike iz Borda direktora KPA i onemoguciti njen dalji rad.


Sa VMA su za naš portal rekli da je pacijent upisan u 8.40 ujutru, ali da ne znaju šta se sa njim naknadno dogodilo. Nakon što je telo pronađeno, iz ove ustanove nismo dobili komentar.\nOGLASIO SE VMA: U zaključanoj kabini toaleta pronađeno beživotno telo\nVojnomedicinska akademija (VMA) saopštila je da je danas u jutarnjim časovima u zaključanoj kabini toaleta Centra hitne pomoći VMA pronađeno beživotno telo starije muške osobe.\n"Uviđaj na licu mesta izvršili su policijski službenici, nakon čega je telo po nalogu nadležnog tužioca transportovano u Institut za sudsku medicinu Кliničkog centra Srbije, radi utvrđivanja uzroka smrti. Nadležni organi utvrdili su da je reč o P. S. (1939)", navodi se u saopštenju VMA.\nIz VMA navode da je prijem istoimenog pacijenta evidentiran u Centru hitne pomoći 1.05.2021. godine u 08.40 časova zbog bolova u trbuhu, s tim da nema podataka o daljem toku zbrinjavanja.\n"Članovi porodice P.S. obratili su se 4.05.2021. godine u 16 časova dežurnom oficiru VMA, koji im je pružio informacije sa kojima je VMA u tom trenutku raspolagala. Nadležni organi trenutno preduzimaju sve mere i radnje u cilju utvrđivanja svih okolnosti u vezi sa ovim slučajem. Ističemo da će ukoliko se utvrdi da je bilo propusta zaposlenih na VMA, oni biti najoštrije sankcionisani", navodi se u saopštenju VMA.\nSaobraćaj na auto-putu kod Malog Požarevca u pravcu ka Nišu bio je u prekidu.


Kremlj: Nema govora o kompenzaciji za Krim - Sputnjik Srbija\n22:47 18 Septembar 2020\n13:54 13.10.2017 (osveženo 14:31 13.10.2017) Preuzmite kraći link\nIzjave češkog predsednika Miloša Zemana o mogućnostima nadoknade koju bi Ukrajina mogla da dobije za Krim od Rusije Moskva ocenjuje kao deo panevropske rasprave, izjavio je novinarima portparol Kremlja Dmitrij Peskov.\n„Reč je o unutarevropskoj debati. Mi, naravno, veoma poštujemo autoritativnog evropskog političara Zemana, koji, kao što znate, ima dugotrajne dobre odnose sa predsednikom Putinom. To je prvo. Drugo, da, posmatramo unutarevropsku diskusiju koja se vodi u vezi sa tim, i u tom smislu smo obratili pažnju na nedavnu izjavu predsednika Zemana“, rekao je Peskov.\nPeskov je dodao da ne može biti ni reči o nekoj kompenzaciji Ukrajini za Krim.\n„Istovremeno, ovde treba reći da sa pravne strane nema govora ni o kakvoj aneksiji. Ovo je netačno i, shodno tome, ne može se govoriti ni o kakvoj kompenzaciji. Jer je legitimni organ Krima, Vrhovni savet, odlučio da izađe iz Ukrajine zbog državnog prevrata koji se dogodio i zbog pretnje od ekstremizma koji se razvijao zbog ovog puča, a delimično se, nažalost, razvija i do danas“, istakao je Peskov.\n„Nakon toga doneta je odluka o pridruživanju Ruskoj Federaciji, koju je Rusija usvojila. Dakle, sama formulacija da se takve akcije mogu rešiti nekom vrstom otkupa, s naše tačke gledišta, naravno, nisu sasvim tačne. Preciznije, potpuno su pogrešne“, dodao je on.\nPredsednik Češke Miloš Zeman izjavio je u utorak da bi pokušaji da se Krim vrati Ukrajini doveli do rata u Evropi, ali da bi Kijev mogao da proba da dobije od Rusije kompenzaciju za poluostrvo. On je istakao da je ujedinjenje Krima sa Rusijom svršena stvar i da smatra da bi u slučaju dijaloga Kijeva i Moskve trebalo razmisliti o kompenzaciji za Krim.\nZemanova izjava izazvala je bes zvaničnih organa i određenih ukrajinskih političara. Osim toga, članovi gornjeg doma češkog parlamenta su u svojoj rezoluciji nazvali Zemanove reči „legitimizacijom agresije“ i pozvali predsednika da poštuje spoljnu politiku svoje zemlje.\nKomentarišući koliko je važno za Kremlj da Ukrajina prizna ujedinjenje Krima, Peskov je odgovorio: „Nadamo se da će s vremenom doći do priznanja, da će se ispoštovati volja milionskog stanovništva poluostrva, a takođe se nadamo i očekujemo da će doći do normalizacije rusko-ukrajinskih odnosa“.\nPorošenko traži novi referendum na Krimu\nRuski senator: Status Krima se neće promeniti bez obzira šta kaže Erdogan\nMiloš Zeman, Češka, Krim


Sajber hronika, 14.12.2021, 10:30 AM\nRumunska policija uhapsila je 41-godišnjeg rumunskog državljanina osumnjičenog za hakovanje i krađu osetljivih informacija iz mreža više kompanija širom sveta, uključujući veliku rumunsku IT kompaniju koja pruža usluge klijentima iz sektora maloprodaje, energetike i komunalnih usluga, saopštio je Europol.\nOsumjičeni je uhapšen u ponedeljak ujutro u svojoj kući u Krajovi, u Rumuniji.\n„Osumnjičeni je raznim metodama uspeo da pristupi računarskim mrežama nekih kompanija (srednjih i velikih) u Rumuniji, ali i u drugim državama, odakle je izvlačio velike količine podataka“, rekao je DIICOT (Rumunska Uprava za istragu organizovanog kriminala i terorizma).\n„Osumnjičeni bi tada tražio uplatu velike otkupnine u kriptovaluti, preteći da će objaviti ukradene podatke na forumima o sajber kriminalu ako njegovi zahtevi ne budu ispunjeni“, rekao je Europol.\nUhapšeni Rumun je optužen da je u napadima koristio ransomware koji je šifrovao fajlove i krao širok spektar osetljivih informacija iz sistema ciljeva, uključujući finansijske informacije kompanija, lične podatke zaposlenih i podatke o klijentima. Nije otkriveno da li su ovi pokušaji iznude bili uspešni.\nDIICOT je sproveo istragu u okviru Evropske Multidisciplinarne platforme protiv kriminalnih pretnji (EMPACT), uz pomoć FBI i Europolovog EC3.\nTrenutno nije poznato sa kojom je ransomware bandom osumnjičeni sarađivao.\nOvo hapšenje je poslednje u nizu hapšenja rumunskih vlasti koje su 8. novembra uhapsile dve osobe za koje se veruje da su povezane sa ransomwareom Sodinokibi/REvil.\nIstog dana, kuvajtske vlasti su uhapsile saradnika GandCrab ransomware bande. On i dvojica uhapšenih u Rumuniji prošlog meseca stoje iza otprilike 7.000 napada posle kojih su tražili preko 200 miliona evra otkupa.\nPrema Europolu, Sodinokibi/REvil se smatra naslednikom GandCraba.\nZamenica američkog državnog tužioca Liza Monako je u intervjuu za Asošijeted pres u novembru izjavila da će SAD suzbiti ransomware.\nIako su glavni ljudi za ransomware još uvek bezbedni u Rusiji, ova nedavna hapšenja pokazuju da policija širom sveta sada ometa njihove operacije Ransomware-as-a-Service (RaaS) hapšenjem njihovih saradnika širom sveta.\nNedavni izveštaj Europola upozorio je da napadi ransomwarea postaju sve sofisticiraniji kako sajber kriminalci traže nove taktike i tehnike.\n„Počinioci su sve nemilosrdniji i metodičniji u svom načinu rada“, navodi se u izveštaju.


Partneri - BelGuest\nTuristička organizacija Srbije je zvanični nosilac promocije turizma Republike Srbije na domaćem i inostranom tržištu. Delatnost TOS-a vezana je, pre svega, za poziciranje domaćih turističkih proizvoda. U fokusu su turistički centri, gradski odmori, prirodne lepote, istorijski i kulturni identitet koji Srbiju čini privlačnom destinacijom za domaće i strane turiste.\nGlavni grad pokrajine Vojvodine je biser među gradovima Srbije. Nosi nazive: Srpska Atina, Gibraltar na Dunavu, Omladinska prestonica Evrope 2019, Evropska prestonica kulture 2021. godine i grad EXIT festivala. Opuštene atmosfere, okružen plodnom ravnicom, Fruškom gorom i Dunavom, Novi Sada spada u gradove koje svakako treba posetiti.\nNiš, prestonica jugoistočne Srbije, poznat je po vedrom južnjačkom duhu, Nišvil džez festivalu, izvrsnoj hrani… Grad se nalazi na mapi dragocenog antičkog nasleđa i poznat je kao rodni grad cara Konstantina. Mediana, staro jezgro grada s Tvrđavom i Kazandžijskim sokačetom tek su neke od nezaobilaznih tačaka za upoznavanje grada.\nMeđu glavne ciljeve pokrajinske administracije AP Vojvodine u oblasti ekonomije i regionalnog razvoja spada zadatak da se Vojvodina preoblikuje u jednu od vodećih evropskih turističkih regija. Dugoročni „Program razvoja turizma AP Vojvodine“ je novi strateški dokument koji predviđa stvaranje novih, atraktivnih turističkih proizvoda.\nDođite do ljudi do kojih ne možete doći uz pomoć drugih medija\nTuristi koji dolaze u Srbiju, susreću se s BelGuest Magazinom već na beogradskom aerodromu. Nalazimo se u dobrim hotelima i guest relation službama u Beogradu, Novom Sadu i Nišu. BelGuest komunicira s diplomatama, inostranim predstavnicima u sferi kulture i biznisa, međunarodnim školama, međunarodnim klubovima… Magazin redovno prate i brojni domaći turistički poslenici.\nTokom gotovo dve decenije, sa našim partnerima i oglašivačima izgradili smo puno poverenje.


Izvještaj o reagovanju Regionalne platforme Zapadnog Balkana za zagovaranje medijskih sloboda i sigurnosti novinara - SafeJournalists\nHome News Podgorica Izvještaj o reagovanju Regionalne platforme Zapadnog Balkana za zagovaranje medijskih sloboda i...\nIzvještaj o reagovanju Regionalne platforme Zapadnog Balkana za zagovaranje medijskih sloboda i sigurnosti novinara\nBEOGRAD, 20.06.2017. – Regionalna platforma Zapadnog Balkana za zagovaranje medijskih sloboda i sigurnosti novinara je povodom nezapamećnog brutalnog fizičkog napada na novinare lista Danas, produkcije Insajdera, portala VICE i Espresso i Radio Beograda objavila saopštenje na web site-u platforme i poslala više od 80 pisama međunarodnim organizacijama, ambasadama i organizacijama civilnog sektora u Srbiji, kao i srbijanskim institucijama.\nU cilju jačanja svijesti o značaju problema napada na novinare u regionu i javne osude ovih napada, te konačnog cilja unaprjeđenja stepena medijskih sloboda i sigurnosti novinara na Zapadnom Balkanu, Platforma je u pismu opisala okolnosti slučaja, javno osudila napad, ukazala na značaj slobode izražavanja kao temeljnog ljudskog prava u demokratskom državnom uređenju i na značaj borbe za sprječavanje napada na novinare.\nPlatforma je urgirala da međunarodne organizacije, ambasade i organizacije civilnog društva iskoriste svoj uticaj na srbijanske institucije da reaguju i spriječe napade na novinare. Takođe, pozvala je srbijanske intitucije da hitno istraže detalje napada i postupe u skladu sa odgovarajućim zakonodavnim rješenjima.\nPlatforma je zahtijevala da srbijanske vlasti djeluju u skladu sa ratifikovanim međunarodnim konvencijama o ljudskim pravima i slobodi izražavanja.\nBlizu 10% adresiranih, što međunarodnih organizacija, što organizacija civilnog sektora u Srbiji prepoznali su i podržali rad platforme, a neke od ovih organizacija, kao što su Reporteri bez granica, Evropska federacija novinara i YUCOM, su takođe objavili saopštenja za javnost.\nOd državnih institucija u Srbiji nismo dobili odgovore.\nKao rezultat naše akcije, Savjet Evrope je objavio ovaj slučaj na njihovoj platformi da bi promovisali zaštitu novinarstva i bezbjednosti novinara.\nNa osnovu fotografija objavljenih u medijima, Ministarstvo unutrašnjih poslova, u saradnji sa Tužilaštvom, identifikovalo je sve osobe koje su bile na slikama i uzelo je izjave od njih.\nPrevious articleKojadinović: Čini mi se da je Ćuruvija ubijen iz nečijeg hira\nNext articleIz Brisela poručeno: Obezbijediti pristojne uslove za rad novinara


Stih iznad svih: Balašević napisao pesmu koju niko neće morati da prevodi (VIDEO)\nPre desetak dana Balašević je održao koncert u Zadru posle mnogo, mnogo godina. Naravno, oduševio je publiku po ko zna koji put tokom svoje karijere, a u dvorani ga je slušalo osam hiljada ljudi. On je ispunio obećanje koje je tada dao publici i napisao pesmu „Stih iznad svih”.\nNapomenuo je kako je ranije, čitajući komentare o sebi, nailazio na one kojima smeta što peva na ekavici. U svom stilu je panonski mornar objasnio kako je važne reči kao što su ljubav, čežnja, sudbina ili suza nemoguće prevesti i kako samo emocije i funkcionišu, ali da se ipak odlučio za fanove u Zadru, Sarajevu, Čakovcu ili Nišu da napravi pesmu "na našim jezicima, koja se ne prevodi".


Nebojša Vlajić (Kontakt plus radio)\nPosle pet meseci od podnošenja žalbe na presudu Ivanoviću, drugostepeno veće Apelacionog suda u Prištini održaće ročišta 28. septembra i predviđeno je da traje četiri dana.\nAdvokat Nebojša Vlajić izjavio je Kontakt plus radiju da ono što za sada znaju u Ivanovićevoj odbrani jeste da je predsednik veća međunarodni sudija Euleksa, ali da je jedan član veća lokalni sudija, Albanac, zbog čega su zahtevali i podneli zahtev Apelacionom sudu da veće bude sastavljeno isključivo od međunarodnih sudija.\n“Smatramo da lokalni sudija u ovom predmetu ne može da radi. Euleks je osnovao misiju upravo zbog toga da bi presuđivao predmete za koje se smatra da lokalno pravosuđe nije u stanju, a to su oni predmeti koji uključuju različite nacionalnosti, predmeti gde je krivično delo učinjeno na štetu jedne nacionalnosti od pripadnika druge, kao i ratne zločine”, rekao je Vlajić.\nOn je dodao da ovaj predmet upravo spada u tu grupu predmeta i da smatra da lokalno pravosuđe, odnosno lokalne sudije, ne treba da u njemu učestvuju.\n“Kakva će biti odluka po našem zahtevu, ostaje da se vidi. Mi lično ne sumnjamo ni u jednog sudiju, ni međunarodnog ni lokalnog, ali objektivno, te činjenice da je sudija Albanac čine ga nepodobnim da nepristrasno odlučuje u ovom predmetu”, ocenio je advokat Vlajić.\nOdbrana Olivera Ivanovića uložila je, krajem aprila, žalbu na presudu kojom je Ivanović, početkom godine, osuđen na devet godina zatvora za krivično delo ratnog zločina koji je počinjen 1999. godine u Kosovskoj Mitrovici.\nIvanovićeva odbrana smatra da je posredi politički motivisan proces, a on se u zatvoru nalazi od 27. januara 2014. godine kada je lišen slobode.


PUTINU NE MOŽE DA SE PRIĐE! Sve o njegovom OBEZBEĐENJU: Imaju posebna ODELA, a ruke uvek drže OVAKO\nOd skandal · 10/03/2022\nNekoliko meseci pre nego što Vladimir Putin napusti svoju rezidenciju kako bi se pojavio u javnosti, njegov bezbednosni tim je već u toku. Prvo, analiziraju sve moguće pretnje: kriminalne aktivnosti, društvene nemire, percepciju imidža, pa čak i mogućnost prirodnih katastrofa, npr. zemljotresi ili poplave koje mogu da se dogode u regionu potencijalne posete.\nOtprilike mesec dana pre posete predsednika, članovi tima stižu na mesto da usaglase svoj raspored obezbeđenja sa lokalnim vlastima i provere smeštaj u kome će predsednik boraviti. Sve je popravljeno do poslednje kvake, tako da tokom boravka predsednika nikakvi tehničari ili majstori ne bi morali da uđu u stambeni prostor.\nIT inženjeri i tehničari bezbednosnog tima postavljaju ometače da blokiraju sve signale radio detonacije na lokaciji predsednika. Oprema koju održava predsednikov tim za nadzor pinguje sve pametne telefone i druge uređaje u neposrednoj blizini predsednikove lokacije kako bi kontrolisala svaku sumnjivu aktivnost.\nZa one od vas koji su zabrinuti za pitanja privatnosti, prema ruskim zakonima, predsednikovo obezbeđenje ima pravo da instalira i koristi hardver i softver bilo koje vrste za prisluškivanje, vrši pretrese tela, ima pristup bilo kojoj zgradi i organizaciji ili zapleni bilo koje vozilo, ako je išta od navedenog neophodno kako bi se sačuvala bezbednost predsednika. Međutim, zaplena civilnih vozila dozvoljena je samo u ekstremnim uslovima i ne postoji zvanična evidencija ni o jednoj takvoj situaciji.\nTek nakon ovako temeljnih priprema dolazi predsednik i obezbeđenje kreće sa neposrednim radom. Specijalna služba zadužena za bezbednost ruskog predsednika zove se Federalna zaštitna služba (zvanični naziv na engleskom – „Federal Guard Service of the Russian Federation“). Njeno osoblje i način finansiranja su delimično tajni, ali poluzvanični izvori kažu da ukupno broji preko 50.000 zaposlenih.\nOsim predsednika, Savezna služba zaštite brine i o bezbednosti mnogih drugih ljudi:\nPremijera (trenutno Mihail Mišustin)\nPredsednici Državne Dume i Sovjeta Federacije,\nministrima spoljnih poslova i odbrane,\ndirektoru Federalne službe bezbednosti,\npredsedniku Saveta bezbednosti,\nŠefu Predsedničke administracije i njegovim zamenicima,\npredsedniku Centralne izborne komisije.\nZa druge državnike, lično obezbeđenje može biti odobreno posebnom naredbom predsednika.\nKo su Putinovi telohranitelji?\nUnutar Federalne službe bezbednosti, specijalna jedinica obezbeđuje ličnu bezbednost predsednika. Iznenađujuće je da uslovi za ovu poziciju ne uključuju pravo ratno iskustvo. Malo je verovatno da će predsednikovo obezbeđenje morati da pravi zasede na planinskim stazama ili da skače padobranom- kaže bivši predsednikov radnik obezbeđenja. Borbeno iskustvo je korisno, ali često nije primenljivo u našem radu. Tokom rata napadate. A telohranitelj treba samo da štiti dostojanstvenika od nekog nevidljivog.\nZbog toga bivši policijski operativci nisu sposobni za ovaj posao – oni su obučeni da uhapse, a predsednikovim telohraniteljima je njegova bezbednost na prvom mestu, a ne neophodnost hapšenja napadača. Čuvar mora da ima operativnu psihologiju, što znači da može da predvidi i spreči pretnje i da to uradi nezapaženo od strane drugih, što je takođe važno. Ostali uslovi za poziciju: kandidati moraju da budu mlađi od 35 godina, da imaju visinu od 175 do 190 cm i težinu između 75-90 kg.\nPredsednikovi lični čuvari takođe moraju da razumeju strane jezike i da u osnovi budu vešti u politici – samo da bi razumeli ko prilazi predsedniku i kako se prema tim ljudima treba ponašati. Na ovom snimku tim za obezbeđenje traži od Konora Mekgregora da skine ruku sa Putinovog ramena.\nPredsednikovi čuvari imaju visoku izdržljivost. Obučeni su da izdrže znatnu hladnoću u lakim kaputima (debeli kombinezoni mogu ometati njihovo kretanje) i da se ne znoje na vrućini. Prema nekim izveštajima, koriste lekove koji utiču na fiziološke procese. Inače, telohraniteljima je dozvoljeno da puše cigarete – to pomaže da se stres brže smiri, ali naravno ne tokom treninga ili posla. Posao predsednikovih telohranitelja je veoma iscrpljujući, zbog čega se otpuštaju posle 35. godine.\nKako rade Putinovi telohranitelji i koju opremu koriste?\nTokom akcije (predsednikovo vreme u javnosti), stražari su organizovani u četiri kruga. U najbližem okruženju predsedniku su njegovi lični telohranitelji, momci „pretećeg“ izgleda u odelima, tamnim naočarima za sunce, sa slušalicom u uhu i koferom. Izgledaju zlokobno sa razlogom – za napadače je to prvi znak da je dostojanstvenik strogo zaštićen.\nJoš jedan detalj koji nagoveštava telohranitelja su njegove ruke – one su uvek ispred tela, leva ruka često podignuta do pola. Ovo je obavezan uslov – čuvar mora uvek biti u stanju pripravnosti. Zato što je neposredni zadatak prvog kruga u slučaju opasnosti da svojim telima zaklone predsednika. Pogledajte kako to rade na ovom video snimku iz Hanovera, 2013, tokom napada Femen protestne grupe:\nKoferi koji ovi momci nose su zaštitni štitovi koji se mogu postaviti da zaštite predsednika od metaka. Stražari su naoružani pištoljem „Gurza“ kalibra 9 mm koji može da ispali do 40 metaka u minutu, probijajući pancire sa udaljenosti od 50 metara. Međutim, ako dođe do pucnjave, to znači da je tim za obezbeđenje zakazao – bilo kakve napade pre svega treba unapred sprečiti. Još jedan deo opreme namenjen zaštiti odeljenja su kišobrani od kevlara koje čuvari nose – oni su super čvrsti i mogu da zaštite od projektila.\nMeđutim, nisu najvažniji čuvari prvog kruga, već drugi – za razliku od prvog, potpuno su neupadljivi u masi, obučeni formalno i diskretno, traže potencijalne napadače. Treći krug okružuje perimetar gomile, sprečavajući sumnjive osobe da budu u blizini predsednika. Četvrti krug su snajperisti koji se nalaze na krovovima okolnih zgrada. Zato je opasno trčati, vrištati, praviti ishitrene pokrete u blizini predsednika – dobićete crvenu tačku na glavi za nekoliko sekundi.\nTakođe, prilikom pojavljivanja predsednika u širokim javnim prostorima mogla bi da se postavi dodatna zaštitna oprema. Na ovom snimku Vladimira Putina koji odaje počast pokojnom gradonačelniku Sankt Peterburga, Anatoliju Sobčaku, polaganjem cveća na njegov spomenik, možete videti neprobojne staklene ekrane iza predsednikovih leđa, postavljene posebno za tu priliku.\nKonačno, teži deo jedinice putuje sa predsednikovim kortežem u oklopnim kombijima (ekstremna vožnja je takođe neophodna veština za većinu predsednikovog obezbeđenja). Ovi momci su specijalci naoružani AK-47, snajperskim puškama Dragunov, protivtenkovskim bacačima granata i prenosivim protivvazdušnim raketnim sistemima Osa.\nMeđutim, glavni adut bezbednosti predsednika, u slučaju Vladimira Putina, je sam predsednik. Pošto je imao iskustvo rada u sovjetskoj i ruskoj tajnoj službi, Putin je uglavnom upravljiv dostojanstvenik- izjavilo je nekoliko bivših službenika predsednikovog obezbeđenja. On zna da njegov tim za obezbeđenje zna šta radi i da se uvek pridržava njihovih bezbednosnih zahteva.


U petak 1. jula 2016. godine održana je konstitutivna sednica na kojoj je 20 renomiranih članica NALED-a formiralo Savez za e-upravu. Novo radno telo NALED-a formirano je u cilju definisanja preporuka privrede za unapređenje poslovnog okruženja u Srbiji kroz razvoj elektronske uprave i elektronskih servisa.\nU uvodnom obraćanju, direktorka tima za regulatornu reformu u NALED-u Jelena Bojović prenela je prisutnima da je u prethodna dva meseca stvorena osnova za rad Saveza kroz kreiranje strateškog okvira za razvoj e-uprave u Srbiji na čijoj su izradi radili stručnjaci NALED-a i četvoročlani tim stručnjaka kompanije IBM iz SAD, Indije i Filipina. U procesu pripreme tog dokumenta održano je više od 50 sastanaka i konsultacija sa relevantnim predstavnicima državne uprave, lokalne samouprave, međunarodnih organizacija, privrede i eksperata za ovu oblast. Bojović je dodala i da NALED raspolaže iskustvom u razvoju e-servisa s obzirom na to da je bio član radne grupe i učestvovao u izradi softvera za elektronske građevinske dozvole, koji sa uspehom koriste resorne državne i lokalne institucije.\n- Želimo da kroz Savez za e-upravu definišemo strateški pravac i prirotete na osnovu kojih bismo mogli da zagovaramo pravce razvoja e-uprave pred Vladom Republike Srbije, a u skladu sa javnim interesom – naglasila je Bojović.\nČlan Upravnog odbora NALED-a, Vojislav Genić podsetio je da je i ranije bilo inicijativa za formiranje ovakvog tela među kompanijama iz IT sektora, ali da nije bilo uspeha.\n- Verujem da sada možemo da uspemo kroz NALED imajući u vidu da naša organizacija povezuje sve sektore društva. Sada ne pričamo o unapređenju uslova za poslovanje u našoj branši već o unapređenju poslovnog okruženja za celokupnu privredu u Srbiji – rekao je Genić i dodao da je inicijator formiranja Saveza bio bivši predsednik UO NALED-a Vladan Atanasijević.\nNa sednici je usvojena Povelja o formiranju Saveza i predstavljen nacrt strateškog okvira koji će članice Saveza u narednim danima dodatno uobličiti davanjem sugestija i konkretnih rešenja za razvoj e-uprave. Izabrano je i predsedništvo Saveza koje će voditi Nataša Sekulić (direktor IBM-a za Srbiju, Crnu Goru, Makedoniju i Albaniju), Milan Simić (direktor IT sektora u Telekomu Srbija) i Rajko Jovanović (direktor kompanije S&T Serbia). Takođe, izabrani su članovi tri radna tela Saveza, koji će raditi na finalizaciji strateškog okvira u cilju predstavljanja Vladi Republike Srbije i resornim institucijama.\nNataša Sekulić ocenila je da je ključni cilj strateškog okvira holistički pristup i definisanje problema sa kojim se suočava privreda u poslovanju, oko kojih želi da pomogne državi. Ona je dodala da strateški okvir promoviše opšti interes unapređenju poslovanja. Sekulić je pozvala članice Saveza za e-upravu da pozovu i druge kompanije zainteresovane za razvoj e-uprave da se uključe u rad novog tela.\nIzvršna direktorka NALED-a, Violeta Jovanović, pozvala je članove Saveza za e-uprave da u obzir uzmu predloge i drugih sektora koje okuplja NALED, posebno lokalnih samouprava koje imaju ljude spremne da pomognu i uvid šta je potrebno unaprediti da bi i administracija dobro funkcionisala u okruženju e-uprave.\n- Povoljan poslovni ambijent je najbolji interes države, privrede i građana. Uključivanje drugih sektora društva može da osveži i proširi horizont za razvoj elektronskog poslovanja. U Izvršnoj kancelariji NALED-a imaćete stručnu podršku i nadam se da će Savez tokom ove godine imati rezultate na koje će biti ponosan – zaključila je Jovanović.\nSavez za e-upravu formirale su kompanije Asseco SEE, Cisco, Comtrade, Eurocloud, IBM, KPMG, M&I Systems, Mera software services, Microsoft, Native, Osa, Prozone IT solutions, S&T, SAP, SBS, Siemens, Solving IT solutions and services, Telegroup, Telekom Srbija i Telenor.\nIzvor: Vebsajt NALED, 01.07.2016.


Bjelica: Zloupotreba javnih resursa u političke svrhe\nPovodom sve češćih netačnih izjava pojedinih kandidata za mjesta načelnika i odbornike na predstojećim lokalnim izborima, kao građanin i kao Načelnik Opštine Sokolac dužan sam da reagujem i demantujem navode vezane za najavljenu izgradnju dijela kanalizacione mreže u Mjesnoj zajednici Knežina (lokalitet Batovo).\nKao Načelnik Opštine Sokolac reagujem prvenstveno iz razloga dezinformacija koje se odnose na nemar lokalne zajednice te izjavu da se godinama ne rješava problem odvodnje fekalnih voda. Ovom prilikom napominjem da pomenuti problem nije i ne smije biti politički već je činjenica da je to problem koji postoji u većini mjesnih zajednica kako naše opštine tako i susjednih opština.\nOvom prilikom ističem da je Opština Sokolac spremna da izrazi punu podršku svakom investicionom ulaganju kada je u pitanju izgradnja infrastrukture koja će doprinijeti dobrobiti i kvalitetu života svakog građanina naše opštine, bez obzira na političku opredjeljenost. Vezano za izjavu o planiranom početku izvođenja radova na izgradnji dijela kanalizacione mreže u Mjesnoj zajednici Knežina kao Načelnik Opštine Sokolac takođe imam obavezu da pomenuta lica upozorim i upoznam sa kompleknošću rješavanja ovog pitanja.\nOčigledno da pojedincima nije poznata zakonska procedura koju je neophodno provesti a sve u cilju iznalaženja najboljeg tehničkog rješenja u skladu sa materijalnim propisima kojim je regulisana kako oblast građenja tako i oblasti zdravstveno – sanitarne zaštite.\nObzirom da ovaj problem ne treba i ne može riješiti politika „već isključivo struka“, kako bi se zaštitila slivna područja, a posebno rijeka Bioštica. Pozivam sve zainteresovane subjekte da dođu u Opštinu Sokolac te da zajedno u skladu sa projektno – tehničkom dokumentacijom, potrebnim dozvolama te odobrenjima izdatim od strane nadležnih ograna pronađemo najbolje tehničko rješenje i isto realizujemo na terenu za dobrobit svih nas a posebno naših građana.\nSva ova obećanja kandidati za odbornike i načelnika opštine vezuju za šumsko gazdinstvo Romanija Sokolac. Ta ideja da projekte poput kanalizacije treba da finansira ovo preduzeće koje u prisustvu direktora Š.G. Romanija izgovaraju pojedini kandidati za odbornike, nameću pitanje ko zapravo upravlja ovim javnim preduzećem.\nSadašnji direktor ističe da radi na konsolidaciji šumskog gazdinstva, i to nakon decenija gubitaka i problema. Upoznat sam da i sada ima više miliona neizmirenih obaveza prema centralnom računu javnog preduzeća, dobavljačima, izvođačima radova, za poreze i doprinose i obaveza prema lokalnoj zajednici.\nPa je zbog toga važno da se naglasi da ovakvim najavama i zloupotrebama ruše autoritet i kredibilitet direktora.\nA da i ne naglašavamo da se ovim najavama ide ka zloupotrebi javnih resursa u političke svrhe, što predstavlja potencijalno kršenje zakona.\nDa podsjetim, na području Mjesne zajednice Knežina, Opština Sokolac je u poslednjih nekoliko godina uspješno realizovala sledeće projekte:\n– Projekat izgradnje potisno – transportnog cjevovoda PS Vrelo Bioštica – rezervoar Knežina, Opština Sokolac ukupne dužine 2.765,33 metra a koji je izgrađen u okviru projekta „Vodovod i kanalizacija u Republici Srpskoj – Snabdjevanje vodom i kanalizacija u Opštini Sokolac“ komponenta I, vrijednost radova 300.174.03 KM;\n– Projekat rekonstrukcije Glavnog distributivnog vodovoda u selu Kopljevići, vrijednost radova 6.508,71 KM;\n– Projekat izgradnje vodovoda u Berkovićima, vrijednost radova 2.424,25 KM;\n– Projekat izgradnje primarnog vodovoda u Knežini, vrijednost radova 7.015,32 KM.\n– Projekat zamjene kancerogenih cijevi na cjevovodu od mosta u Knežini – Batovo do kuće Bogdana Jovanovića u dužini od 800 m, vrijednost radova 20.000,00 KM.


Hoće višnju, a o ceni ćute - AgroSmart\nHoće višnju, a o ceni ćute\nponedeljak, 05. juna 2017.\nBerba višanja na području Pomoravskog okruga, počeće oko 15. juna, tamo gde nije bilo mraza prinos je odličan, a otkupna cena se još ne zna.\n„Dosta kupaca se raspituje za robu ali cenu niko ne nudi“, izjavio je danas Tanjugu Luka Miličić, koji gaji višenje na 27 hektara vlastitog voćnjaka i „višnjara“, kako kaže, zakupljenog od države.\nU aprilu kada je bio jak mraz, njegov voćnjak nije bi pogođen i nije bilo oštećenja i rod je odličan.\n„Deo koji je pod zakupom zahvatio mraz i tu je prinos oko 30 do 40 odsto umanjen“, istakao je Miličić.\nPlantaža višanja Miličića se nalazi u selu Kovačevac oko 15 kilometara od Jagodine, a „višnjari“ su jedan od drugog udaljeni oko 500 metara.\nOd mraza je stradao „višnjar“ u nižem delu.\n„Međutim, kada sastavim rod, biće to u proseku sasvim solidan prinos“, rekao je Miličić.\nPrema raspoloživim informacijama, zbog mraza višnja je izmrzla u velikom delu Evrope, ali i kod nas, naročito u južnoj Srbiji, oko Vranja, na Kosovu i Metohiji i „mi višnjari očekujemo bolju cenu ove godine, bar oko 100 dinara“, dodao je on.\n„To su naše procene a ponuda još nemamo. Kupci se raspituju ali cenu niko ne nudi“, ponovio je Miličić.\ncenu miličić mraza


Suspendovan doktor specijalista – Mladi Nikšića\nNikšićka Opšta bolnica suspendovala je i pokrenula disciplinski postupak protiv ljekara specijaliste jer je obavljao specijalističke preglede u privatnoj ordinaciji, bez saglasnosti direktora bolnice.\nIz nikšićke Opšte bolnice objasnili su da je inspekcijskim nadzorom zdravstvenih inspektora Uprave za inspekcijske poslove, utvrđeno da je ljekar obavljao specijalističke preglede u privatnoj ordinaciji, bez saglasnosti direktora bolnice.\nZaposleni je, navodi se, rješenjem o suspenziji udaljen sa posla, a disciplinskim postupkom utvrdiće se njegova odgovornost.\n„Naročito imajući u vidu da je obavljenje dopunskog rada u drugoj zdravstvenoj ustanovi, bez saglasnosti direktora matične ustanove, shodno Zakonu o zdravstvenoj zaštiti i Granskom kolektivnom ugovoru za zdravstvenu djelatnost, okarakterisano kao teža povreda radne obaveze“, zaključuje se u saopštenju.\nBrojila za Rubeža i Žirovnicu


"Procesuirati komandante za zločine na Kosovu" - Fond za humanitarno pravo/Humanitarian Law Center/Fondi për të Drejtën Humanitare | Fond za humanitarno pravo/Humanitarian Law Center/Fondi për të Drejtën Humanitare\n/Informisanje/Aktuelno o tranzicionoj pravdi/“Procesuirati komandante za zločine na Kosovu”\nNakon što je nekoliko srpskih vojnika osuđeno za ratne zločine na Kosovu, Hjuman rajts voč od Beograda traži da procesuira i one koji su imali kontrolu nad vojskom i policijom u vreme rata.\nHjuman rajts voč smatra da bi Srbija trebalo da pred lice pravde izvede i visoke zvaničnike zbog zločina tokom sukoba na Kosovu, a ne samo “sitne ribe” poput devet bivših vojnika koje su prošle nedelje osuđeni za zločine tokom napada na pećka sela 1999. godine.\n“Oni su bili pešadija u dobro organizovanoj kampanji za ubijanje i proterivanje Albanaca širom Kosova”, napisao je specijalni savetnik Hjuman rajts voča Fred Abrahams u članku na njihovom sajtu.\nOn je, međutim, pozdravio činjenicu da su srpske snage osuđene pred sudom u Beogradu.\n“Veliko je zadovoljstvo videti da je pravda zadovoljena, čak i nakon 15 godina. Takođe je važno da su ove presude donele srpske institucije. To će omogućiti da snažnije odjeknu u regionu i ojačaju nameravane efekte: da spreče buduće zločine”, rekao je on.\nDevet bivših pripadnika 177. voda Vojske Jugoslavije osuđeno je 11. februara za ubistvo više od 100 albanskih civila, pljačkanje njihovih kuća i imovine, proterivanje najmanje 250 žena, dece i starih.\nOsam osuđenih bili su direktni počinioci, dok je Toplica Miladinović jedini komandant koji je osuđen, za to što je naredio napad.\nAbrahams je jedan od prvih istraživača koji je dokumentovao zločine u kosovskim selima u blizini Peći 1999. u izveštaju pod nazivom “Uništeno selo”.\nNa osnovu njegovog izveštaja i fotografija koje je prikupio, srpsko tužilaštvo je identifikovalo neke od počinilaca. Abrahams, međutim, ističe da su mnogi drugi imali značajniju ulogu u napadima srpskih snaga tokom rata na Kosovu 1999. godine.\n“Šta je sa policijskim i vojnim komandantima koji su gospodarili u Peći i u drugim mestima? Tužioci i sudovi u Srbiji i u regionu trebalo bi da se fokusiraju ne samo na one sa dna, već i na one sa vrha lestvice”, rekao je on.\nPredsedavajuća sudija u slučaju protiv devet pripadnika 177. voda navela je u obrazloženju presude da su osuđeni samo direktni počinioci, iako su brojni svedoci tvrdili da su stotine ljudi, i vojnika i policajaca, učestvovali u napadu na pećka sela.\nNeki visoki zvaničnici su, ipak, osuđeni za ratne zločine na Kosovu.\nProšlog meseca su bivši potpredsednik vlade Savezne Republike Jugoslavije Nikola Šainović, bivši generali Vojske Jugoslavije Nebojša Pavković i Vladimir Lazarević i bivši general policije Sreten Lukić krivi za ubistva, osuđeni za deportacije i nečovečno postupanje prema kosovskim Albanacima 1999. godine.\nHaški tribunal je takođe potvrdio presudu za bivšeg pomoćnika ministra unutrašnjih poslova Vlastimira Đorđevića.\nPosted On 23rd February 2008 ~ Comments Off on Dnevni Avaz: Srbija svojom politikom destabilizira BiH\nIzvor: Dnevni Avaz, 23.02.2008. Aktuelni predsjednik je potpuno izgubljena politička figura - Divljanja po Beogradu pokazuju da još nismo izašli iz sistema Miloševićevih vrijednosti (more…)\nPosted On 24th June 2016 ~ Comments Off on Regionalna baza i prioritizacija predmeta\nPovećanje efikasnosti krivičnog gonjenja za ratne zločine, unapređen sistem podrške svedocima i žrtvama, unapređena međuinstitucionalna saradnja, kontinuirano zalaganje i rad Tužilaštva na međunarodnoj i regionalnoj


Gužve tokom "špica" uobičajene su u Beogradu, međutim, kada se spoji udarno vreme sa poslednjim radnim danom u nedelji dobiju se upravo ogromne kolone vozila koje su trenutno vidljive na mnogim mestima u srpskoj prestonici.\nGužve po Beogradu\nMost na Gazeli\nKako se vidi na kamerama po gradu, svi oni koji su se uputili prema mostu na Gazeli iz pravca Novog Beograda ka centru, neka se spreme na to da će da mile, jer se ovde nepregledne kolone vozila ne smanjuju.\nVidljivo zakrčenje u saobraćaju prisutno je i na Slaviji, gde se tramvaju ne pomeraju, očigledno da je došlo do nekog kvara, dok se ostala vozila provlače između njih. Tako se u jednom tranutku tu "zaglavila" i trola.\nPored Gazele i Slavije, velike gužve prisutne su u ovim momentima i na autoputu Novi Beograd, i to u oba smera.\nNešto manje, ali ipak prisutne gužve prisutne su i na Brankovom mostu, i to u smeru prema gradu, gde su kolone dosta veće, i gde se saobraćaj sporije odvija.\nVelike gužve su i na Mostu na Adi, taođe u pravcu ka Banovom Brdu, u Ulici Jurja Gagarina, kao i u Bulevaru Mihajla Pupina.\nSaobraćaj je pojačan i na Trgu Nikole Pašića, na Savskom trgu, Takovskoj ulici i Bulevaru kralja Aleksandra u delu kod Vukovog spomenika.\nsaobraćaj gužve u gradu Saobraćajni kolaps\nOGROMNE GUŽVE Na autoputu i mostovima vozila se jedva kreću, mili se i u centru grada (FOTO)\nTOTALNO ZAKRČENJE NA AUTOPUTU Vozila mile i na mostovima, evo gde su još trenutno NAJVEĆE GUŽVE (FOTO)


Izmena veća ipak neće usporiti suđenje Šariću - KRIK\nObjavio/la KRIK.rs januar 15, 2016\nSuđenje Darku Šariću i ostalim optuženim za pranje novca od sledećeg ročišta nastavlja se tamo gde je stalo pre izmene veća.\nPredsednik sudskog veća Siniša Petrović danas je konstatovao da su pregledani dokazi i da je suđenje time došlo u fazu u kojoj je bilo pre izmene veća. Za sledeće ročište najavio je saslušanje svedoka.\nPostupak je krenuo ispočetka jer je sudija Vladimir Vučinić, koji je u ovom slučaju sudio pet godina, premešten iz Posebnog odeljenja Višeg suda. Iako je suđenje bilo u završnoj fazi, novim godišnjim rasporedom Vučinić je postavljen na drugo mesto uz obrazloženje da mu je istekao mandat.\nSuđenje je počelo juče, ali znatno brže. Sud je konstatovao da je optužnica već pročitana, da su branioci izneli uvodna izlaganja, a optuženi su uglavnom ostali pri odbranama koje su ranije dali.\nJedino je optuženi Radovan Štrbac delimično ponovio svoju odbranu zbog novog sudije. On je pokušao da diskredituje ključnog svedoka tužilaštva Mileta Jerkovića. Ponovio je i da su snimci prisluškivanih razgovora nezakonito pribavljeni i da stoga ne mogu da budu korišćeni kao dokaz.\nŠtrbac je predložio i da kao svedoci budu saslušani radnici policije koji su učestvovali u izradi snimaka i transkripata, ali i čelni ljudi iz bivše vlasti – nekadašnji predsednik Boris Tadić, bivši ministri Ivica Dačić i Snežana Malović, bivši direktor BIA Saša Vukadinović i skoro smenjeni tužilac za organizovani kriminal Miljko Radisavljević.


Odabrani mentorski parovi četvrtog "Kreativnog mentorstva" - oradio.rs\nOdabrani mentorski parovi četvrtog "Kreativnog mentorstva"\nOrganizacioni tim programa "Kreativno mentorstvo" predstavio je mentorske parove četvrte generacije tog programa, među kojima se nalaze Natali Beljanski Popović, Veronika Tasić Vušurović, Joachim Waern, Andrej Nosov, Milena Zindović, Borislav Miljanović, Lazar Džamić, Asja Radonjić i Vladimir Dekić.\nFoto: Neda Mojsilović\nMentorske parove sada očekuju programi, treninzi i radionice u okviru edukativnog programa "Kreativnog mentorstva", gde će u međusobnom kontaktu raditi na ličnom i profesionalnom razvoju.\n"I ove godine, mentori su različitih generacija i zanimanja, sa iskustvom iz različitih sektora, što je jedna od prednosti i posebnih odlika programa koji teži izgradnji mostova, veza i dijaloga među generacijama, sektorima i kulturama", navodi se u saopštenju.\nU sklopu četvrtog ciklusa programa "Kreativno mentorstvo" do sada su odabrani učesnici programa i obavljen pripremni trening postavljanja ciljeva, a izborom mentorskih parova okončan je proces potrage za odgovarajućim mentorima.\nU tom procesu tim "Kreativnog mentorstva" imao je veliku pomoć alumnista i mentora programa: Nikole Andonova, Ivane Jovanović Arsić, Miloša Đajića, Maje Lalić, Marka Radenkovića ali i mnogih drugih koji su svojim savetima i preporukama pomogli u izboru, dodaje se u saopštenju.\nDebata o transformaciji rada u kulturi\nPrvi u nizu debatno-edukativnih događaja u 2018. u organizaciji programa "Kreativno mentorstvo" biće organizovan u subotu 31. marta od 18h…\nKreativno mentorstvo - iskustvo kojeg nema u školama\nProjekat "Kreativno mentorstvo" i ove je godine pozvao mlade koji rade u oblasti kulture da se priključe njihovom obrazovnom programu…\nPredstavljanje "Kreativnog mentorstva" u Galeriji Matice Srpske\nKonkurs i program četvrtog Ciklusa projekta "Kreativno mentorstvo" biće predstavljeni u utorak 10. oktobra od 18 časova u Galeriji Matice…\nNapredujte uz kreativnog mentora\nMentorski program u Srbiji "Kreativno mentorstvo" pružiće šansu svim mladim potencijalnim liderima šansu da se razviju na ličnom i profesionalnom…


Ponedjeljak, 15 Januar 2018 18:17\nVučić je na sastanku delegacija Srbije i Japana rekao i da nikad nije vidio toliku gužvu kada dolazi neki stranački zvaničnik kao što je to danas slučaj.\n"Za nas vaša poseta Srbiji ima istorijski značaj jer dolazi tačno 31 godinu posle poslednje posete japanskog premijera Srbiji", rekao je Vučić obraćajući se japanskom premijeru Šinzo Abeu.\nU tom je smislu podsjetio da je Japan pružio veliku pomoć Srbiji tokom poplava 2014. godine, na čemu je posebno zahvalio premijeru Abeu, te ponovio da je posjeta japanskog premijera novi vjetar u leđa odnosima dvije zemlje.\nVučić je rekao i da nam predstoji period razvoja bilateralnih odnosa dvije zemlje i istakao da je sve više japanskih kompanija zaintresovano za ulaganje u Srbiju.\n"Zapadni Balkan je važan ne samo za stabilnost Evrope već i cijele međunarodne zajednice. Japan smatra da su odnosi sa Srbijom, koja je ključna za stabilnost regiona, produbljuju. Japanske firme koje imaju interes da sarađuju sa Srbijom došle su sa mnom", rekao je Abe.\n"U Prvom svjetskom ratu 1914. godine mi smo pomogli vama, a mi nikada nećemo zaboraviti pomoć koju ste nam pružili nakon zemljotresa i cunamija 2011. godine", rekao je Abe, te naglasio da su mnoge evropske države nakon cunamija uvele sankcije na uvoz iz Japana, što je Srbija prva ukinula.\nViše iz kategorije: « Hrvatska pokušava da otme imovinu bivših republika Crnogorci žele odvojiti manastir Ostrog od SPC »


Seka Aleksić - Brodolom ili pobednički tron? Kraljica i Đus uspešno završili snimanje spota! (Foto) - Muzika - Region - Vesti - Svet Plus\nSeka Aleksić - Brodolom ili pobednički tron? Kraljica i Đus uspešno završili snimanje spota! (Foto)\n19:40 26. MAR 2014.\nPoznata da pomera granice kako u modnim trendovima tako i u muzičkim, Seka Aleksić voli da sa svojim fanovima, kojih ima širom sveta, podeli sva dešavanja vezana za njenu karijeru. Tako je kraljica folka novim fotografijama sa snimanje spota "Brodolom" dokazala zašto važi za jednu od najvećih muzičkih zvezda domaće estrade.\nObučena u usku žutu haljinu koja je isticala njene prirodne obline, poozirala je pred objektivom fotografa i pokazala da se rad sa ličnim trenerom Robertom veoma isplatio, jer je svoju liniju dovela do savršenstva i izgleda bolje nego ikad. Dok svi sa nesptrpljenjem iščekuju premijeru spota, ono što sigurno možemo da potvrdimo je da će pevačica i ovog puta pomeriti granice i postaviti novi domaći zadatak na muzičkoj sceni, kako svojim izgledom tako i spotovima za nove dve pesme, koje po svemu pretenduju da postanu veliki hitovi.\nPesmu "Brodolom" uradila je u saradnji sa reperom Đusom koga smatra veoma talentovanim i duhovitim momkom: "Đus je veoma talentovan i duhovit, pesma mu je legla na jedan. Čim sam čula muški deo, odmah mi je on bio u glavi", rekla je kratko Seka za naš portal.\nSpot je urađen u saradnji sa ljudima iz IDJ Videos-a, koji su poznati po kvalitetnom radu i iza sebe imaju pregršt spotava i reklama. Tekst za pesmu napisala je Jelena Trifunović, dok je za muziku bio zadužen Marko Cvetković.\nPosle ovakvih fotografija preostaje nam samo da sačekamo 30. april kada će spot za pesmu "Brodolom " biti premijerno prikazan, a ekranizaciju spota za singl "Mamurna" premijerno ćete moći da pogledate u nedelju 30. marta i na Svet Plusu.


Poziv osobama od 18 do 30 godina da se priključe mreži mladih BH lidera - ZENIČKA RAZVOJNA AGENCIJA ZEDA\nPoziv osobama od 18 do 30 godina da se priključe mreži mladih BH lidera\nAko imate ideju o tome kako napraviti promjene u svojoj lokalnoj zajednici na teme društvenog ili ekonomskog razvoja, te imate izmeđi 18 i 25 godina, onda je Akademska razmjena program za vas! 10 učesnika iz cijele BiH će ići na razmjenu na 5 sedmica u kampusu u SAD.\nMladi profesionalci, u dobi od 25 do 35 godina, dobit će priliku da rade zajedno sa stručnjacima iz iste oblasti i dobiju intenzivnu lidersku obuku kako bi pomogli razviti projektne ideje za unaprjeđenje ekonomije i zajednica u cijeloj BiH. Odabrani kandidati će ići na obuku u SAD u trajanju od 5 sedmica.\nTražimo najbolje projekte, velike ili male, koji će imati najviše uticaja i pokrenuti najveću promjenu u lokalnim zajednicama.\nBOLD Aktivne radionice okupljaju mlade lidere iz cijele zemlje kako bi sarađivali na projektnim idejama s ciljem unaprjeđenja zajednica i ekonomije u BiH.


Fotkaj KG – Fotkaj KG\nAutor: Fotkaj KG\nKonferencija “Novi lideri” održana u Kragujevcu\napril 12, 2019 april 12, 2019 Fotkaj KG\tKomentariši\nStudentska organizacija AIESEC organizovala je konferenciju “Mladi lideri” za sve one koji su želeli da unaprede svoje poslovne veštine.\nTvrd gitarski zvuk u Domu omladine\navgust 27, 2017 decembar 19, 2018 Fotkaj KG\nU petak 25. avgusta Dom omladine u Kragujevcu je bio poprište rafalne paljbe novih nada srpske scene teškog zvuka. Na stejdžu se smenjivalo pet grupa različitih metal i grunge pravaca.\navgust 12, 2017 decembar 19, 2018 Fotkaj KG\njun 27, 2017 decembar 19, 2018 Fotkaj KG\njun 24, 2017 decembar 19, 2018 Fotkaj KG\nDrugo veče Arsenala obeležila je rekordna posećenost i kiša koja je besuspešno pokušavala da pokvari odlično raspoloženje preko 12000 posetilaca. Ove večeri je program na main stage-u otvorio jedan od najperspektivnijih mladih bendova u regionu. Repetitor je svojom energijom i psihodeličnom noize svirkom prodrmao sasvim pristojan broj posetilaca, s obzirom na to da je njihov […]\njun 23, 2017 decembar 19, 2018 Fotkaj KG\nKragujevački muzički festival, Arsenal fest počeo je sinoć. Prvo veče bilo je obojeno nešto čvršćim zvukom, opravdalo je očekivanja publike i još jednom se pokazalo da Arsenal dominira u gitaskoj rock svirci među festivalima u regionu.\nIzvor vesti: www.nationalgeographic.rsObjavljeno: 26-04-2019\nČitava istorija iza raspeća: Odakle vodi poreklo ova smrtna kazna?\nMali nosorog rođen veštaćkom oplodnjom\nIzvor vesti: www.nationalgeographic.rsObjavljeno: 25-04-2019\nPrva zemlja koja vakciniše decu protiv malarije\n“Mama, spasi me”\nIzvor vesti: www.nationalgeographic.rsObjavljeno: 24-04-2019\nKonferencija “Novi lideri” održana u Kragujevcu 12 apr , 2019\nZorki 4 april 21, 2019\nCanon EOS Kiss X5 ( Canon EOS 600D) april 8, 2019\nAparat je korišćen amaterski, vrlo retko. Odlično je očuvan, objektiv je EFS 18-55mm, uz njega ide i mala trouglasta futrola. Slobodno se javite za više […]\nProdajem DSLR fotoaparat Nikon D3X u odličnom stanju mart 28, 2019


Kampanja - Vozi odmoran\nIzvor\tTanjug\tJuli 22, 2016\n"To je jedini način da sačuvaju i sebe, i svoje saputnike, ali i ostale učesnike u saobraćaju", rekla je Tanjugu vršilac dužnosti direktora Agencije za bezbednost saobraćaja Jasmina Milošević i istakla da je zapravo ideja da sve institucije, na neki način uključene u bezbednost saobraćaja, u isto vreme deluju na istu temu.\n"Znamo da je ovo period kada je povećan broj putnika, ne samo domaćih, već imamo veliki priliv putnika iz inostranstva. Zato leci, koje delimo ovde na naplatnoj rampi, urađeni su na četiri jezika, na srpskom, engleskom, nemačkom i turskom. Postoji i radio spot, takođe na više jezika, upravo jer želimo da do što većeg broja vozača dođe naša poruka", kazala je Milenković.\n"MUP kontinuirano sprovodi sve svoje aktivnosti, a danas podržava ovu, po nama, izuzetno dobru kampanju, jer doprinosi bezbednosti saobraćaja. Na našim putevima tokom cele prošle godine, poginulo je 22 stranih državljana, a više od 400 njih zadobilo je povrede. Mi smo uvereni da kampanje ovakvog tipa doprinose povećanju nivoa bezbednosti saobraćaja i mislimo da će i ova doprineti", kaže Nikolić.\n« Da li je pronađen lek za HIV? Snežana Bogosavljević Bošković istovremeno ministarka i poslanik SPS-a u Skupštini, uzima pare za obe funkcije, a nema pravo na to »


U čast Tasovca, CarGo u ritmu klasične muzike\nTanjug 6. oktobra 2021. 10:00\nBEOGRAD – U čast preminulog direktora Beogradske filharmonije Ivana Tasovca, u odabranim CarGo automobilima puštaće se muzika Mocarta, Baha, Betovena i drugih velikana.\nMuzika će se puštati sutra, a predsednik Udruženja CarGo, Aleksandar Vučić rekao je da je cilj akcije da se oda počast velikanu srpske kulture ali i dugogodišnjem prijatelju CarGo porodice, saopšteno je iz tog udruženja.\n„Kao predsednik Udruženja CarGo, imao sam privilegiju da ga upoznam i da sarađujem sa njim. Naša ideja o vraćanju klasične muzike na ulice naš je doprinos očuvanju kulture sećanja na vrsnog umetnika i jednog od najvećih prijatelja naše kuće“, rekao je Vučić.\nCarGo je zajedno sa Tasovcem, Filaharmonijom i različitim kompanijama uspešno sproveo kampanju „Muzika svuda“, a navodi se je zajednička akcija širenja klasične muzike van koncertnih dvorana uspešno je realizovana sa više od 250.000 ljudi.\n„Bio je veliki prijatelj naše kuće i posebno se radovao sledećoj zajedničkoj akciji tokom koje bismo stigli do pola milona ljudi. Taso, mi te nećemo izneveriti“, poručio je Vučić, navodi se u saopštenju.\nBivši ministar kulture i dugogodišnji direktor Beogradske filharmonije, Ivan Tasovac, iznenada je preminuo 29. septembra u 55. godini.\nRadovanović: Svetska premijera filma „Čekajući Handkea“


Upoznajte Elizabet Šo Prolog\nUpoznajte Elizabet Šo\nObjavljen je novi viralni video za film “Prometej 3D” koji nam predstavlja Elizabet Šo, lik koji u filmu tumači Numi Rapas.\nNakon androida Dejvida, kog smo imali prilike da upoznamo u jednom od prethodnih promotivnih videa za film “Prometej 3D”, sada nam se predstavlja Elizabet Šo. Švedska glumica Numi Rapas, koja igra doktorku Šo, domaćoj publici poznata je po ulozi Lizbet Salander u “Milenijum” trilogiji, ali i po ulozi u filmu “Šerlok Holms: igra senki”.\nDoktorka Elizabet Šo je jaka, uporna naučnica koja je rešena da pronađe naš početak i one koji su odgovorni za naš nastanak. Ona i njen partner, Čarli Holovej, motivisani različitim potrebama, vode ekspediciju u nepoznate delove univerzuma. Šo je želi da upozna „bogove“ i tako napravi korak bliže prema svojim tradicionalnim religioznim uverenjima, dok Holovej traga za raskrinkavanjem religioznih teorija o nastanku života. Radeći kao arheolozi, oboje su naišli na piktograme koji upućuju na istu lokaciju u dalekom svemiru i koje su shvatili kao poziv na misiju.\nU datom videu prikazan nam je jedan od snimaka kompanije “Vejland industris” od koje Šo traži pomoć u realizaciji misije. Ova, kao i sve druge, kako saznajemo, svakdonevne aplikacije Elizabet Šo za pomoć, “Vejlan” korporacija očigledno čuva u svojoj datoteci.\nNaučnofantastični film Ridlija Skota, “Prometej 3D” naći če se u bioskopima od 7. juna.\nTom Hanks: Najbolje što se muškarcima može desiti na poslu je da im šef bude zahtevna žena\nZvezda "Igre prestola" na računu ima manje od pet dolara!\nMračna strana Erika Bane\nŠta bi sa Richard Dreyfussom?


Emilija Ničić - Krovna organizacija mladih Srbije\nPraktikantkinja za program\nEmilija je rođena 14. oktobra 2000. godine, u Vranju. Time su joj dodeljene dve suštinske karakteristike: kombinacija vaga/strelac, i sklonost ka meraku i hedonizmu. Na HR testovima poznata kao ’’mercedes’’ osoba – sa ravnomernim karakteristikama svih tipova ličnosti, kao i interesovanjem za sve moguće teme i zanimanja.\nOsnovnu i srednju školu završava poznata po buntu i potrebi da spreči nepravdu, u društvu poznatija i kao ’’šefica’’ ili ’’doživotna predsednica odeljenja’’. U aktivističke vode zvanično ulazi sa 16 godina, kada se kroz Centar e8 prvi put upoznaje sa pojmom volonterizma, ali i ljudskih prava i rodne ravnopravnosti. Kasnije postaje deo njihovog trenerskog tima. Iako se tada zanima za besedništvo, jezik i rad u medijima, njen fokus se znatno pomera angažovanjem u Odboru za ljudska prava, kroz vršnjačku edukaciju, a kasnije i koordinaciju programa SOS Kutak za devojke.\n2019. godine upisuje Fakultet političkih nauka, i u poslednjem trenutku umesto novinarstva bira odeljenje za socijalnu politiku i socijalni rad. To ističe kao najbolju životnu odluku, jer tada dodatno zalazi u oblast omladinskog rada, sa aspekta psihologije i socijalne zaštite. Ipak, nalazi način da ne odustane ni od sfere komunikacija, i postaje član, a kasnije i koordinatorka PR tima Svetskog omladinskog talasa, gde je trenutno u Nadzornom odboru.\nVeruje u važnost formativnog perioda kod dece i mladih, kao i neophodnost reforme obrazovanja. Životna misija joj je da ostavi državu i društvo bar malo boljim nego što ih je zatekla, a vizija da svako ima svog omladinskog radnika ili radnicu.\nKatarina ŽivićBoris Kaličanin


ODBORNIK PETROVIĆ GLASAO ZA POKLANJANJE NIŠKOG AERODROMA SUPROTNO STAVU POKRETA DVERI\nOdbornik Dveri Tomislav Petrović glasao je za odluku o Niškom aerodromu iako je pogubna, štetna i skandalozna,kaže predsednica niškog odbora Dveri Tamara Kerković Milenković\nPetrović tvrdi da više nije odbornik Dveri jer je 24. maja istupio iz ovog pokreta i da u Skupštini grada Niša nastupa kao samostalni odbornik\nPredsednica niškog odbora Dveri tvrdi da Petrović ne može biti samostalni odbornik jer to nije konstatovano na zasedanju niškog parlamenta\nOna tvrdi da je Petrović samo poslao dopis u kojem zahteva da zbog bolesti više ne bude član Glavnog odbora Dveri, ali da se za sada se nije isčlanio niti je isključen iz Pokreta\nSamostalna odbornica Jelena Đorđević ocenjuje da ponašanje Dveri unosi konfuziju u opozicione snage, kojima je potrebno akciono jedinstvo\nGradska organizacija Pokreta Dveri najoštrije osuđuje i ograđuje se od odluke svog odbornika Tomislava Petrovića da na Skupštini Niša glasa za to da se besplatno ustupe svojinska i upravljačka prava Aerodroma “ Konstantin Veliki” državi .\n-Petrović je to učinio uprkos jasnom stavu organa Pokreta i suprotno čvrstom i poznatom stavu Gradske organizacije da je ta odluka o Niškom aerodromu pogubna, štetna i skandalozna-kaže predsednica niškog odbora Dveri Tamara Kerković Milenković.\nOna naglašava da će protiv Petrovića biti pokrenut disciplinski postupak jer nije poštovao stav Dveri.\nMeđutim, Petrović tvrdi da on više nije član i odbornik Dveri jer je 24. maja istupio iz članstva ovog pokreta.\nfoto: sajt gradjanin.rs\n-Poslao sam mejl centrali Pokreta da više ne želim da budem u Dverima i da ću biti samostalni odbornik. Zato i nisam morao da poštujem stav Dveri o Niškom aerodromu, te sam glasao za to da se vlasništvo prenese državi-tvrdi Petrović.\nPredsednica niških Dveri, pak, kaže da je Petrović poslao dopis u kojem zahteva da “zbog bolesti” više ne bude član Glavnog odbora Dveri, ali da se nije isčlanio iz Pokreta.\nOna kaže da je nejasno kako to da Petrović zbog bolesti mesecima nije prisustvovao sednicama Skupštine grada, ali je došao baš na sednicu o kojoj se odlučivalo o sudbini Niškog aerodroma.\n-Iako je rukovodstvo Dveri pokušavalo da stupi u kontakt sa njim, on se od kraja maja ne javlja na telefon. Tvrdim da je Petrović još član Dveri jer se nije isčlanio, niti je isključen- kaže Kerković Milenković.\nOna naglašava da na sednici 22. juna nije konstatovano da je Petrović samostalni odbornik, već samo da je prestala da postoji odbornička grupa PUPS- Dveri i da je formirana odbornička grupa PUPS, kao i da je Petrović zamenik šefa te odborničke grupe.\nNa preporuku Vlade Srbije Gradsko veće je 30. marta predložilo da se državi besplatno ustupe osnivačka prava, kompletna imovina, sertifikati i licence Niškog aerodroma, koji u poslednje tri godine beleži značajnu poslovnu ekspanziju i povećanje broja putnika.\nOdmah posle usvajanja takve odluke započeli su građanski protesti u organizaciji neformalne Inicijative „Ne damo niški aerodrom“, na kojima je izražena sumnja da država želi da preuzme upravljačku kontrolu nad Niškim aerodrom kako bi narednih godina ograničila broj njegovih putnika u korist koncesionara Beogradskog aerodroma, francuske kompanije Vansi erport.\nSAMOSTALNA ODBORNICA JELENA ĐORĐEVIĆ: DVERI UNOSE KONFUZIJU U OPOZICIONE SNAGE\nSamostalna odbornica Jelena Đorđević, koja je je isključena iz Jedinstvene Srbije nakon što je javno saopštila da će glasati protiv odluke o besplatnom ustupanju Niškog aerodroma Republici, upitala je danas zašto Dveri ćute da su izgubile jedinog odbornika.\n-Takvo ponašanje unosi konfuziju u opozicione snage koje moraju da se bore za Niš. Bili smo ubeđeni da imamo devet opozicionih odbornika, a na sednici je izbrojano osam glasova protiv odluke o Aerodromu, te je Inicijativa “ Ne damo Niški aerodrom” smatrala da nisu pravilno izbrojani glasovi- navela je ona na konferenciji za novinare.\nĐorđević je podsetila da je jako važno da se što pre formira akcioni savez u kojem bi bile i stranačke iInestranačke ličnost.\n-Moramo da odbranimo interese Niša, a to možemo jedino ako smo jedinstveni i složni-zaključila je ona.


Počinju dogovori o funkcijama u Savjetu ministara BiH, Bošnjaci traže UIO | olovka.info\nNaslovna VijestiBiH Počinju dogovori o funkcijama u Savjetu ministara BiH, Bošnjaci traže UIO\nZdravo MisterNo 30/06/2020\nZdravo MisterNo 30/06/2020 0 Komentar\nSARAJEVO, BANJALUKA – Nakon što je budžet BiH prošao Predsjedništvo BiH, lideri političkih partija u narednim danima trebalo bi da postignu konačan dogovor u vezi s imenovanjem rukovodilaca institucija BiH, a moguće je da već danas Savjet ministara BiH na dnevni red stavi neka imenovanja koja se već mjesecima povlače sa dnevnog reda.\nNajveći problem je što u ovom trenutku Bošnjaci žele fotelju direktora Uprave za indirektno oporezivanje (UIO) BiH koja bi po nekom pravilu trebalo da pripadne Srbima, međutim i Hrvati još nisu odustali od te pozicije s obzirom na to da za njih “nema mjesta” u drugim značajnijim institucijama BiH kao što su SIPA, OBA ili Regulatorna agencija za komunikacije BiH.\n“Vidjećemo kako ćemo se odnositi prema imenovanju ministra bezbjednosti u Savjetu ministara BiH. Niko ne može biti pojedinačno imenovan dok ne budu riješena sva imenovanja na nivou BiH koja su prošla proceduru”, rekao je nedavno Milorad Dodik, predsjednik SNSD-a i član Predsjedništva BiH, najavljujući konkretnije informacije u vezi s imenovanjima za ovu sedmicu.\nOn je rekao da je krajnje vrijeme da se to desi te da sve ono što je prošlo proceduru bude imenovano i da postoji određena raspodjela među narodima, ali da SDA želi novi dogovor koji podrazumijeva da sve ostane isto, osim pozicije Uprave za indirektno oporezivanje.\n“Ako je tako ja se slažem, ali da se deblokira sve to i da se konačno završi ta priča”, rekao je Dodik.\nJuče smo u pojedinim strankama pokušali saznati detalje u vezi s imenovanjem rukovodilaca institucija BiH, međutim nekoliko zvaničnika nam je reklo da je to sve na liderima partija te da su oni jedini koji mogu govoriti o detaljima.\nOno što se zna jeste da su konkursi i procedure za imenovanje završeni, između ostalih za SIPA i Regulatornu agenciju za komunikacije (RAK) kojom bi trebalo u naredne četiri godine da upravljaju Srbi. Takođe, i kada je riječ o Agenciji za školovanje i stručno usavršavanje kadrova te JP “Službeni list BiH” procedure su pri kraju i samo se čeka da Savjet ministara BiH ta imenovanja stavi na dnevni red.\n“Srpski klub u Predstavničkom domu parlamenta BiH neće učestvovati ni u kakvim aktivnostima sve dok na nivou BiH ne budu imenovani srpski kadrovi koji su prošli konkursne procedure”, rekao je nedavno Nenad Stevandić, predsjednik Srpskog kluba u parlamentu BiH, dodajući da će tek kada budu imenovani direktor RAK-a i SIPA te drugi srpski kadrovi vidjeti da li će glasati da Selmo Cikotić bude izabran za ministra bezbjednosti BiH.\nPrema nezvaničnim informacijama i mišljenju pojedinih parlamentaraca, u narednim danima može se očekivati natezanje upravo u vezi sa Cikotićem s obzirom na to da će SDA koja ga je predložila insistirati na tome pod izgovorom migrantske krize, dok će s druge strane i Hrvati i Srbi tražiti da se rješavaju ostala imenovanja koja već mjesecima čekaju upravo volju SDA da budu riješena.\nsavjet ministara BiHuprava za indirektno oporezivanje\nBiH zatvara sve granične prelaze u vazdušnom saobraćaju\nUIO zbog zastare otpisala 15 miliona poreskog duga\nSVI ŽELE FOTELJU DIREKTORA UIO Da li su...\nUIO BiH zaplijenila 3.012 vozila: Audi A6 najvredniji\nEU ostavila rampu za BiH, a BiH za EU


Asertivno ponašanje i upravljanje konfliktima - Nastavni Centar\nПочетна/Kursevi/Asertivno ponašanje i upravljanje konfliktima\nAsertivno ponašanje i upravljanje konfliktimaInformatika ad2018-10-10T12:44:33+02:00\nAsertivno ponašanje i upravljanje konfliktima kurs će učesnicima unaprediti veštine izražavanja mišljenja i osećanja na otvoren, direktan i socijalno adekvatan način uz uvažavanje svojih i tuđih prava. Naučiće da se samopouzdano zauzmu za sebe na poslu, u konflktima i drugim socijalnim situacijama.\nRazumevanje pojma asertivnosti\nZauzimanje za sebe na samopouzdan način\nKako reći ne i kako izbeći manipulaciju\nDavanje i primanje povratne informacije (pohvale i kritike)\nZnačaj koncepta uvažavanja i samoprihvatanja\nNačin rada: Trening se realizuje u grupi po principu aktivnog i iskustvenog učenja. Koriste se sledeće tehnike: prezentacija, male grupe, igranje uloga, grupna diskusija, rad u parovima i individualni zadaci.\nTrening je namenjen svim zaposlenim koji žele da unaprede svoje komunikacijske veštine, da se zauzmu za sebe u poslovnom okruženju i da samopouzdano ostvaruju svoje ciljeve.


Džaferović – Abazović: Osiguranje stabilnosti od najvećeg interesa za regiju\n12.03.2022 12:31 Autor: Fena\nČlan Predsjedništva Bosne i Hercegovine Šefik Džaferović sastao se s potpredsjednikom Vlade Crne Gore Dritanom Abazovićem na marginama Antalija diplomatskog foruma.\nRazgovarano je o bilateralnim odnosima Bosne i Hercegovine i Crne Gore, za koje je ocijenjeno da su jako dobri i prijateljski, bez otvorenih pitanja.\nPodcrtano je da je osiguranje stabilnosti od najvećeg interesa za regiju, te da svi politički akteri moraju pristupati sa maksimalnom odgovornošću.\nNaglašeno je da je poštovanje teritorijalnog integriteta i suvereniteta država esencijalni princip za osiguranje stabilnosti.\nIstaknuta je zajednička podrška nastavku i intenziviranju euroatlantskog puta obje države i regije.\nSagovornici su istakli opredijeljenost za jačanje mira i obnovu povjerenja u regiji, na temeljima istine i pravde, saopćeno je iz Predsjedništva BiH.\nTagovi: Dritan Abazović Šefik Džaferović\nDodik nije došao na sjednicu Predsjedništva BiH\nAbazović: Crna Gora spremna za novu vladu\nPočela je sjednica Predsjedništva BiH: Hoće li danas razmatrati budžet?


► Bušati: Albanija će dati punu podršku Kosovo u svim procesima kroz koje\nMinistar spoljnih i evropskih poslova Albanije, Ditmir Bušati je danas, tokom zvanične posete Kosovu. izjavio da će njegova zemlja dati punu podršku Kosovu u svim procesima kroz koje prolazi. On se tokom posete Kosovu sreo sa predsednikom Parlamenta Kadrijem Veseljijem, premijerom Ramušom Haradinajem i ministrom spoljnih poslova Kosova Bedžetom Pacolijem.\nTokom susreta sa Bušatijem, Veselji je još jednom potvrdio stav da su suverenitet i teritorijalni integritet Kosova nepovredivi.\nVeselji je rekao da će, po završetku procesa dijaloga sa Srbijom, Kosovo dobiti mesto u UN, u granicama u kojima je proglasilo nezavisnost i u kojima je međunarodno priznato.\nVeselji i Bušati su naglasili da je neophodno da ceo politički spektar Kosova izađe sa zajedničkim stavom pre početka finalnog dijaloga.\nPremijer Haradinaj je, tokom susreta sa Bušatijem, visoko ocenio ulogu Albanije u procesima državnosti i drugim procesima od značaja za Kosovo i založio se za dalje jačanje međudržavnih odnosa između dve zemlje, posebno u oblasti ekonomskog razvoja, trgovinske razmene, u obrazovanju, kulturi i zdravstvu i drugim oblastima od zajedničkog interesa.\n„Tokom sastanka premijer Haradinaj je zatražio podršku Albanije na putu evropskih integracija, učlanjenju Kosova u INTRERPOL i u druge međunarodne organizacije“, kaže se u saopštenju iz Vlade Kosova.\nMinistar spoljnih poslova Kosova Bedžet Pacoli je tokom susreta sa Bušatijem razgovarao o završnoj fazi dijaloga između Kosova i Srbije.\n"Tražio sam sam da Albanija ne sedi skršenih ruku u ovom procesu, već da bude sastavni deo našeg cilja. Naš cilj je dijalog sa Srbijom. Albanija treba da bude prisutna. Ako mogu EU i SAD zašto ne Albanija?!", rekao Pacoli.\n"Ove godine mi činimo napore da Kosovo dostigne svoj cilj, slobodu kretanja, i u tom smislu mi tražimo podršku i od Albanije", rekao je Pacoli posle sastanka sa Bušatijem.\nBušati je izjavio da će Albanija pružiti podršku Kosovu u svim procesima.\n"Siguran sam da će ovaj izazov biti prevaziđen i da će Kosovo biti uključeno na belu šengensku listu. Sada više nema izgovora da se ne završi taj proces", rekao je on.\nDva ministra su razgovarala i o procesu dijaloga sa Srbijom i složila su se u želji da se što pre postigne konačan sporazum, koji, po njihovom mišljenju, ne bi trebalo da ugrozi teritoriju Kosova.


Rambo i Tveten zakucali rukometaše Srbije na deseto mesto\nRukometna reprezentacija Srbije zauzela je deseto mesto na SP u Švedskoj nakon što je u poslednjem susretu na turniru izgubila od Norveške posle produžetka sa 32:31 (16:14).\nPredsnot je zadržana sve do poluvremena (16:14), ali je za prvih pet minuta nastavka postignut tek jedan gol pa je Norveška predvođena Borgeom Lundom i Espenom Hansenom stigla da izjednači na 17:17.\nZa novi beg Srbije potrudili su se Prodanović, Šešum i Vujin koji je u 40. minutu opet doneo tri gola razlike (21:18), ali su Norvežani desetak minuta kasnije opet stigli do izjednačenja (23:23).\nSrbija je u poslednjih pet i po minuta ušla sa dva gola razlike koja su nešto ranije obezbedili Ilić i Stanković (26:24), ali je na startu 59. minuta Norveška ipak uspela da se izvuče i dođe do izjednačenja (28:28), da bi golom Lunda 20 sekundi pre kraja povela sa 29:28.\nSrbiju je u igri ostavio Ivan Stanković koji je četiri sekunde pre kraja obezbedio produžetak, ali to i nije delovalo bog zna koliko uverljivo, dok su rukometaši u još jednom u nizu susreta na SP ispuštali bodove i pobede u samom finišu.\nU dodatnih deset minuta Srbija je uspela da preko Momira Ilića povede sa 31:30, ali je to bilo sve od našeg tima, dok su pobedu Norvežanima obezbedili Kristofer Rambo i Havard Tveten koji je dva i po minuta pre kraja postavio konačan rezultat.\nRanije danas, 11. mesto na turniru ugrabila je selekcija Nemaćke koja je posle dva produžetka pobedila Argentinu sa 40:35, dok se SP u Švedskoj nastavlja u petak.\nReprezentacija Srbije vraća se u zemlju u petak, 28. januara preko Kopenhagena i Minhena. Na aerodromu „Nikola Tesla“ sleteće u 16 časova i 35 minuta.\nSP u rukometu 2011\nVRAĆAJU KULT Rukometaši Srbije u sjajnom raspoloženju kreću u EHF izazove /FOTO/\nSelektor Srbije Jovica Cvetković okupio je naše najbolje rukometaše u Kovilovu kako bi u četvrtak i subotu, u okviru EHF nedelje, odmerili snage u dvomeču sa Austrijom.\nRukometašice Srbije i takozvanog Kosova u petak (16 sati) odigraće prvi meč na kvalifikacionom turniru za plasman na juniorsko Svetsko prvenstvo, a ovaj duel izaziva veliku pažnju javnosti.\nStojković: Pobeda protiv rukometaša Španije bi nas odvela u London\nReprezentativac Srbije u rukometu Rastko Stojković ocenio je da će prvi meč na turniru za kvalifikacije na Olimpijske igre, protiv Španije, biti vrlo težak, ali da može doneti odlučujuću pobedu.\nRUKOMETAŠI SPREMNI ZA IZAZOV U HRVATSKOJ Stojković: Realno je da će domaćin imati pomoć sudija, mi ćemo dati sve od sebe\nRukometna reprezentacija Srbije nalazi se u Sloveniji gde obavlja poslednje pripreme pred start Evropskog prvenstva koje se igra u Hrvatskoj. Izabranici Jovice Cvetkovića će 12. januara od 20.30 sati igrati derbi meč protiv Hrvatske.\nPet naših rukometaša u borbi za titulu Lige šampiona\nNa finalnom turniru rukometne Lige šampiona u Kelnu 31. maja i 1. juna, učestvovaće i pet srpskih igrača.\nČUDO U KELNU Neverovatan preokret Kjelcea za evropski tron, Ilić bez treće titule /VIDEO/\nRukometaši poljskog Kjelcea postali su novi prvaci Evrope, pošto su posle sedmeraca pobedili mađarski Vesprem 39:38 (13:17, 229:29, 35:35) u finalu završnog turnira Lige šampiona, igranog u Kelnu.\nVuković objavio konačan spisak putnika za London, precrtao Stojkovića i Milića\nSelektor muške rukometne reprezentacije Srbije Veselin Vuković saopštio je spisak od 15 igrača za Olimpijske igre u Londonu.\nStojković: Čast mi je da igram za Srbiju, selektor Vranješ će odlučiti da li će me zvati\nRukometaš Rastko Stojković rekao je da mu je uvek bila čast da igra za Srbiju i da će igrati za reprezentaciju ako ga bude pozvao novi selektor Ljubomir Vranješ.\nRUKOMET Partizan opet poražen, gužva od trećeg do šestog mesta\nRukometaši Obilića i Metaloplastike pobedili su u poslednja dva meča 19. kola Superlige.\nRUKOMETAŠICE Naisa slavila sa 32 gola razlike za povratak na prvo mesto, Sloga nastupila sa pet igračica\nRukometašice Naise iskoristile su poraz Medicinara i vratile se na prvo mesto, i to na kakav način. Deklasirale su Slogu sa 47:15 u 15. kolu Superlige i tako potvrdile da neće odustati od borbe za titulu.


Advokat: Srđan Nogo priveden na saslušanje, sud demantuje određivanje pritvora\n11. juli/srpanj, 2020.\nSrđan Nogo na protestu ispred Skupštine Srbije u Beogradu, 9. jul 2020.\nAdvokat poslanika Srđana Noga izjavio je danas da je on priveden, a Viši sud u Beogradu demonatovao je da mu je određen pritvor.\nIz Višeg suda je saopšteno da "odbacuju kao neistinite" navode po kojima je samostalnom poslaniku i bivšem članu desničarskog političkog pokreta Dveri Srđanu Nogu određen pritvor.\nIz suda su naveli da predlog za određivanje pritvora "nije ni stavljen od strane Višeg javnog tužilaštva u Beogradu", odnosno da Nogo "nije ni saslušan pred sudijom za prethodni postupak Višeg suda u Beogradu".\nPrethodno je Nogov advokat, Marko Pušica, za agenciju Tanjug izjavio da je njegov klijent priveden u petak 11. jula u Palatu pravde, gde čeka saslušanje kod tužioca, nakon što se ranije tokom dana na poziv javio policiji u stanici Stari grad.\nPušica je izjavio i da je Nogu, prethodno, u policijskoj stanici uručeno rešenje o zadržavanju do 48 sati.\nPušica je za Tanjug rekao da se Nogo odrekao poslaničkog imuniteta, s obzirom na to da mu mandat traje dok se ne formira novi saziv parlamenta.\nKako je naveo, na teret mu se stavlja da je bio kolovođa grupe koja je vršila nasilje na javnom skupu, a u vezi sa svim događajima od prethodnih dana ispred Narodne skupštine.\nInformacija o privođenju Noga na saslušanje, objavljena je i na njegovoj Facebook stranici.\nPolicija se o ovom događaju do sada nije oglašavala.\nDirektor policije Srbije Vladimir Rebić je, podsetimo, u sredu 8. jula - dan nakon što je grupa demonstranata upala u Skupštinu Srbije - za Radio televiziju Srbije izjavio da „procenjuju da je Nogo jedan od glavnih organizatora“.\n"Naša je procena da su to sledbenici (bivšeg narodnog poslanika) Srđana Noga i (vođa inicijative "Nema predaje Kosovа i Metohijе") Damnjana Kneževića. Sledi analiza i utvrđivanje da li je bilo još nekih učesnika koji su pozivali na ovakvo ponašanje", rekao je Rebić govoreći o upadu u Parlament.\nSrđan Nogo je narodni poslanik u poslednjem sazivu Skupštine koji nastupa samostalno od kada je isključen iz opozicionog pokreta Dveri u februaru 2019. godine zbog toga što je na antivladin protest "1 od 5 miliona" došao sa maketom vešala.\nNogo se poslednjih meseci pojavljuje u javnosti na skupovima desnice zajedno sa drugim organizacijama desnice kao što su „Narodne patrole“.\nU svojim obraćanjima zalaže za desničarsku politiku – sa izraženim antimigrantskim i antivakcinaškim stavovima.\nPolicija ga, nakon protesta utorak uveče nije privela, a reporteri Radija Slobodna Evropa su ga viđali ispred Skupštine i na protestima u sredu, četvrtak i petak gde je bio u delu u kome su mahom stajali desničari koji su skandirali uvredljive slogane protiv vlasti i protiv nezavisnosti Kosova.


Radio Luna :: Užički kraj :: Počela obnova škole u Turici (VIDEO)\nNaslovna | Užički kraj | Počela obnova škole u Turici (VIDEO)\nAutor: N. T. B. / VIDEO: Marko Dejić Izvor: Radio Luna\nPočela obnova škole u Turici (VIDEO)\nRekonstrukcija škole u Turici vredna 63 miliona dinara\nRadovi na rekonstrukciji izdvojenog odeljenja osnovne škole Stari grad u Turici su počeli. Čitav poduhvat zahteva građevinske, mašinske i elektro radove, a cena investicije iznosi 63 miliona dinara. U potpuno renoviranu školu đaci bi trebalo da krenu u februaru sledeće godine, za kada je najavljen kraj radova.\n- Mi smo zadovoljni što je Grad prepoznao potrebu za naše izdvojeno odeljenje koje je počelo sa radom 1984. godine i zaista je bilo neophodno da se renovira. Srećni smo što će naši učenici kojih ima 170 raditi u modernim i komfornim uslovima kada radovi budu završeni, rekla je direktorka škole Stari grad Stanimirka Smiljanić Raonić.\nTokom obnove škole učenici će biti privremeno raspoređeni u dva objekta gde će pohađati nastavu. Za prvake i predškolce biće preuređen deo studentskog doma, koji je blizu škole, dok će učenici trećeg i četvrtog razreda školske klupe u Turici zameniti onim u matičnoj školi.\n- Sa zadovoljstvom možemo da ozvaničimo početak radova u izdvojenom odeljenju u Turici. I pored mnogih radova koji su trenutno u toku u gradu, u Krčagovu i Sevojnu, ova investicija je najvrednija i prva je tog obima u ovoj mesnoj zajednici, izjavio je Nemanja Nešić, zamenik gradonačelnika.\nNešić je objasnio da je ovo prva velika rekonstrukcija nekog školskog objekta posle mnogo godina i da je država odlučila da uloži nešto više od pola miliona evra za taj projekat.\nNaručilac projekta je Grad Užice, a novac za izgradnju je obezbedila Kancelarija za javna ulaganja. Projektant radova je JP Užice razvoj, dok je izvođač valjevsko preduzeće Kej Valjevo.\nNova izolacija, podovi, stolarija radiće se kompletno u čitavoj školi, koja se sastoji od četiri učionice za nastavu, dve učionice za predškolsko, informatičkog kabineta, biblioteke, nastavničke kancelarije, sale za fizičko i nekoliko mokrih čvorova. Nenad Grujić iz firme Kej koja izvodi radove ispričao nam je da su radovi obimni, ali da misli da će biti završeni i pre roka.


Nova saobraćajnica prema poslovnoj zoni Telalovo Polje - Akta.ba\n12.11.2019. 15:05 / Izvor: Akta.ba\nZavršeno je asfaltiranje oko kilometar saobraćajnice prema poslovnoj zoni donje Telalovo Polje čime je osiguran alternativni pristup industrijsko - poslovnoj zoni Telalovo Polje i omogućeno saobraćajno povezivanje sa industrijskom zonom Rajlovac iz još jednog pravca. Izgradnjom ove saobraćajnice poboljšani su uslovi saobraćajne komunikacije za privredne subjekte koji su duži vremenski period koristili makadamski put, a stvaraju se i preduslovi za razvoj poslovne zone u Telalovom Polju.\nU prošloj godini urađena je sanacija i asfaltiranje makadamskog puta s desne strane Miljacke pored auto - pijace u dužini od oko 500 metara. U sklopu tih radova urađen je drenažni sistem, postavljena odbojna ograda i saobraćajna signalizacija.\nUz navedene radove izvršena je sanacija i asfaltiranje saobraćanice koja prolazi ispod željezničkog mosta, širine oko 5,5 metara, a saobraćajnica je urađena tako da su zadovoljeni uslovi za prolazak teretnih vozila sa prikolicom, poluprikolicom i vozila sa prikolicom. Prije asfalterskih radova, na toj dionici urađeno je izmještanje postojećih elektro-instalacija u vlasništvu JP Elektroprivreda BiH.\nAsfaltiranje ove saobraćajnice nastavak je projekta poboljšanja saobraćajne i komunalne infrastrukture za privredne subjekte u industrijskim zonama Bačići, Rajlovac i Telalovo Polje, kojeg Općina Novi Grad Sarajevo implementira u saradnji sa Ministarstvom privrede Kantona Sarajevo. Vrijednost navednih radova iznosi 228.000 KM, a sredstva su osigurana Programom raspodjele finansijskih sredstava za poticaj i razvoj industrijske proizvodnje i sufinansiranje industrijskih zona u općinama Kantona Sarajevo.\nLista privrednika KS koji su ispunili uslove za isplatu plata za april i maj\nOvo je lista privrednika KS koji su ispunili uslove za isplatu martovske plate\nOsigurano 37 mil. KM pomoć privredi za isplatu zaostalih plata u realnom sektoru


Odbrana Srbije i sumnjive nabavke oružja iz Rusije – CfSP\nOdbrana Srbije i sumnjive nabavke oružja iz Rusije\nNikola Lunić 05/04/2020 Comments (0)\nAutor: Nikola Lunić, izvršni direktor Saveta za strateške politike\nRejting preči od nacionalne bezbednosti\nZahtevom da se istraži masovna upotreba falsifikovanih komponenti u fabrikama oružja, ruski državni tužilac je pokazao da na tom mestu ne mora da bude fikus. I nameće pitanja šta smo sve netransparentno kupili od Rusa i kako se remontuju ti sofisticirani vojni sistemi\nAktuelna pandemija eksplicitno je pokazala sa kakvim bezbednosnim pretnjama će se svet suočavati u budućnosti. Njihova osnovna karakteristika je nepredvidivost i međuzavisnost entiteta na regionalnom i globalnom nivou. Samim tim, od strateškog značaja trebalo bi da nam bude unapređenje sposobnosti koordinisanog odgovora na bezbednosne krize.\nI nije samo aktuelna pandemija virusa kovid-19 jedini pokazatelj. Još više nas u to uveravaju migrantska kriza i nedavne elementarne nepogode u regionu poput požara, zemljotresa i poplava. Umesto da se, u okviru našeg definisanog strateškog opredeljenja, prilagodimo spoljnoj i bezbednosnoj politici EU, mi očekujemo neprestane donacije i pomoć od EU, dok u isto vreme želimo punu samostalnost u odlučivanju o nacionalnim spoljnopolitičkim prioritetima. Ovoga puta idemo i korak dalje, pa umesto da pokažemo zahvalnost, vlast uporno i svesno minimalizuje pomoć koja stiže iz EU i glorifikuje nemerljivo manju pomoć iz Kine i Rusije.\n„Jedina gora stvar od ratovanja sa saveznicima, jeste ratovanje bez njih“, rekao je odavno Čerčil. A Srbija izgleda ponovo ide utabanim stazama 90-ih kada nije imala nijednog saveznika, a pri tome je imala previše neprijatelja. Ovakav pristup je razumljiv samo ukoliko pogledamo ko nam vodi oblasti spoljnih poslova i odbrane i analiziramo profile ministara koji su očigledno nesposobni da razumeju aktuelni geopolitički kontekst i nacionalni interes. Oni nikako da prihvate da smo u bezbednosnom smislu okruženi sa NATO i EU, a ne zemljama koje bi trebalo sagledavati u bilateralnom kontekstu. Tako smo i u ovoj bezbednosnoj krizi ostali ponovo sami, bez saveznika i prepušteni na milost preprodavcima medicinske opreme.\nU takvoj situaciji, bizarni lik, drug Vulin, formalno kreira Strategiju nacionalne bezbednosti koja ima prevaziđenu retoriku, zastarele bezbednosne koncepte, poput odbrane od agresije na Republiku Srbiju i izgradnje nedefinisanog koncepta totalne odbrane. Iako je Ministarstvo odbrane zajedno sa strategijama u oblasti odbrane trebalo da izradi i podnese Narodnoj skupštini na usvajanje i akcione planove, to nije urađeno. Tako nam strategije ostaju samo usvojeni papiri kojih niko nije u obavezi da se pridržava jer ne postoje povratni mehanizmi kontrole sprovođenja. Pri tome, tragedija je što ova zemlja u strateški bitnim oblastima zanemaruje sve sposobnosti civilnog sektora i gore od toga, percipira ih uglavnom kao državne neprijatelje.\nKao zemlja sa ograničenim resursima, svima je jasno da nemamo tu privilegiju da ih trošimo samo iz zadovoljstva, posebno ne iz hira zalutalih političara. Neophodno je sakupljati informacije, analizirati procese, donositi zaključke, usvajati strategije i vizije, a potom ih realizovati, uz sve mehanizme šire društvene kontrole. Kada vidimo kolika su sredstva utrošena u kupovinu vojne opreme iz Rusije, moramo se zapitati da li nam je nacija bezbednija od savremenih pretnji. Ili kupujemo opremu za prošle ratove, a za buduće da se pouzdamo u sreću i donacije koje obično ne stižu na vreme. Tako smo na primeru ugroženosti informatičkog sistema Novog Sada mogli videti koliko nam je infrastruktura izložena sajber napadima. Ako nam je strateška odbrana za takve napade uputstvo „Ne uključivati kompjutere“ i beskorisno čuvanje enkriptovanih podataka, onda dovodimo u pitanje razvoj društva u celini sa bacanjem svih znanja i iskustava prethodnih generacija.\nNabavka vojnih sistema iz Rusije predstavlja dalju militarizaciju u neizvesnim vremenima, bez realnog unapređenja operativnih sposobnosti i sa veoma lošim porukama za brže evropske integracije. Sa druge strane, logično pitanje koje može postaviti EU jeste upitnost neophodnosti donacija u vremenu kada izdvajamo stotine miliona evra za nabavku polovnih aviona ili savremenih PVO sistema. Ali, da bi strateški pristup u oblasti bezbednosti bio kredibilan, potrebne su nam i institucije i ministri sa integritetom. A šta to beše integritet?\nNedavno je ruski predsednik Vladimir Putin predložio kandidaturu Igora Krasnova za mesto državnog tužioca Rusije, a Savet Federacije je već 22. januara 2020. usvojio dekret o njegovom imenovanju. Krasnov je ubrzo unapređen iz čina general-potpukovnika pravde u čin državnog savetnika pravde i tog dana je postao i član Saveta bezbednosti Ruske Federacije. Odgovoran pristup funkciji koju obavlja, Krasnov je pokazao već 17. marta ove godine kada je osudio preduzeća iz odbrambene industrije za masovnu upotrebu falsifikovane robe. I bez obzira na štetu koju njegov postupak može prouzrokovati, Krasnov je zahtevao od vojnih tužilaca da preduzmu mere u vezi sa masovnom upotrebom falsifikovanih materijala i komponenti u vojnoindustrijskom kompleksu. Imajući u vidu stratešku prirodu ovog problema, on je tražio od vojnih tužilaca i blagovremeni završetak svih planiranih mera nadzora.\nObrazlažući svoju odluku, državni tužilac je naglasio da stanje zakonitosti diktira potrebu za povećanjem nadzorne komponente u jačanju finansijske discipline, smanjenju duga svih kompanija ruske odbrambene industrije zbog neispunjenih obaveza i poboljšanju kvaliteta vojnih proizvoda. Samo tokom prošle godine, vojni tužioci su utvrdili više od 44.000 kršenja zakona u odbrambenoj industriji.\nKakvo je tačno stanje u ruskoj odbrambenoj industriji nije poznato javnosti, ali su nam neke naznake mogle poslužiti kao upozorenje za veću opreznost prilikom nabavki naoružanja i vojne opreme. Kao primer moglo nam je poslužiti alžirsko iskustvo vraćanja 12 borbenih aviona MiG 29 Rusiji zbog lošeg kvaliteta. Naime, Alžir je početkom 2008. vratio praktično celu eskadrilu aviona jer je utvrdio da ugrađena oprema ne odgovara traženom kvalitetu.\nOvakav pristup pokazuje da državni tužilac ne treba neophodno da bude fikus političkoj eliti. Ali budi i zabrinutost šta smo to kupili netransparentnim nabavkama u Rusiji i kako nam se remontuju sofisticirani vojni sistemi. Razumljiva je potreba kontinuiteta ruske tehnike u Vojsci Srbije jer se mogu uštedeti značajna finansijska sredstva u obuci, održavanju, pa i remontovanju sistema. Ali nije razumno insistiranje na sumnjivim i, može se lako utvrditi, nekvalitetnim nabavkama koje mogu imati ozbiljne posledice. Posebno ukoliko imamo u vidu da kao alternativa postoji kvalitetna odbrambena industrija Ukrajine, koja osim nabavke, može obezbediti i tehnološki transfer.\nIzraz „masovna upotreba“ za falsifikovane komponente ukazuje da ovaj problem u ruskoj odbrambenoj industriji moramo shvatiti ozbiljno i zahtevati kredibilna ispitivanja nabavljenih sistema. Ipak je to plaćeno budžetskim sredstvima, bez učešća tetke iz Kanade. Interesantno bi bilo i videti da li su naši eksperti, poput Vulinovog pomoćnika za materijalne resurse Nenada Miloradovića, predvideli prava krajnjeg kupca i mogućnost reklamacije? Možda su ti poslovi netransparentni upravo zbog visokih provizija, bez prevelike zaštite kupca? I možda je vreme da se aktuelni režim otarasi balasta politikanata kojima je važnije ispitivanje ličnog rejtinga budžetskim sredstvima od stvarnog unapređenja i lične i nacionalne bezbednosti.\nIzvor: Nedeljnik NIN\nPrevious Humanitarna diplomatija\nNext Dizajniranje migrantske politike\nVreme je za Ataturka\nČetiri nedelje ruske “specijalne operacije”\nDa rata ne bude\n[SAOPŠTENJE] Mreža nevladinih organizacija – demokratija, razvoj, bezbednost\nPovodom krize na istoku Evrope: Zavodljivost presedana kod etničkih konflikata\nCOPYRIGHT © CFSP 2021.\nOvaj sajt koristi kolačiće (cookies). Nastavkom korišćenja ovog sajta saglasni ste sa našom upotrebom kolačića. Ako su Vam potrebne dodatne informacije i/ ili ne želite da imate kolačiće kada koristite stranicu, posetite deo O kolačićima..PrihvatiOdbij Procitaj vise


Milićević je rekao da je lider stranke SDA Sandžak do 2000. godine Srbiju nazivao maćehom, a poslije “našom zemljim” da bi kasnije postala “fašistička tvorevina”.\nTokom rasprave o amandmanima, predsjednik Skupštine Srbije Ivica Dačić rekao je poslanicima da neće dozvoliti da zloupotrebljavaju Poslovnik i produžavaju raspravu beskrajnim replikama, kao i da će se truditi da usmjerava poslanike da “govore o dnevnom redu”.\nU raspravi o prvom predloženom amandmanu kojim je poslanička grupa “Ujedinjena dolina – SDA Sandžak” predložila da se u naziv Ministarstva za državnu upravu i lokalnu samoupravu doda “i manjinsku samoupravu”, poslanik predlagač Enis Imamović i poslanik SPS-a Đorđe Milićević izmijenili su replike govoreći o pravima manjina, situaciji u Sjenici, devedesetim godinama.\nImamović je odgovorio da je “(predsjednik SDA Sandžaka) Sulejman Ugljanin rekao da je pobijeđen fašistički režim u Srbiji”, a ne da je Srbija fašistička tvorevina i da je to “novinarski spin”.\nDačić im nije dozvolio da nastave niz replika, ali se u nastavku sjednice skoro svaki govornik vraćao na odnos Ugljanina prema državi Srbiji, kao i o položaju manjina u Srbiji, koji je, prema riječima poslanika liste “Aleksandar Vučić – Za našu djecu” Marjana Rističevića “za deset plus”, prenosi N1.\nU raspravi o amandmanima poslanik SNS-a Vladimir Đukanović obratio se vanparlamentarnoj opoziciji i poručio im da će ih SNS uvijek pobijediti na izborima i da “mogu slobodno da dolaze pred skupštinu da protestuju”.\nPoslanici danas razmotraju amandmane na prijedlog Zakona o ministarstvima, a do kraja dana trebalo bi i da glasaju, da bi nova Vlada Srbije mogla biti izabrana do srijede, kako je i najavljeno.\nVišković: Ako ovo dopustimo Bošnjacima, u pitanju je naš opstanak


Međutim, već od njenog osnivanja postaje jasno da vlast i nosioci političkih funkcija nisu bili apsolutno iskreni prema građanima kada je u pitanju RRA, kao i da nisu bili spremni da dopuste RRA da se bavi svojim poslom. Ove nedelje pred vama je tajmlajn koji pokazuje na koji način su se godinama mešale politika, politička moć i nadležnosti nezavisnog regulatornog tela, koje je u međuvremenu promenilo ime u Regulatorno telo za elektronske medije (REM), te kako je REM sve više gubio bitku sa politikom. Videćete i kako je RRA od nezavisnog organa postala oružje za politički obračun sa opozicijom i kako je taj proces kulminirao pod Srpskom naprednom strankom.\nNa koji način je trenutna vlast SNS zloupotrebila ovaj regulatorni organ i zašto on mesecima nakon završenih izbora još uvek ne izdaje izveštaj o zastupljenosti stranaka u elektronskim medijima, i ako je na to obavezan, saznajte u ovonedeljnom izdanju Istinomer Amnezije.\nTimeline pregledajte na sajtu Istinomera.\n← Niko nadležan za ubijene novinare\nMedijski trgovci ljudskom nesrećom →


Naša stranka | Irma Baralija: Ako ne možemo dobiti pomoć viših nivoa vlasti, Grad mora zaštititi građane od požara\nIrma Baralija: Ako ne možemo dobiti pomoć viših nivoa vlasti, Grad mora zaštititi građane od požara\nPovodom požara na području Mostara, oglasila se vijećnica Naše stranke Irma Baralija. Ona smatra da dio odgovornosti za trenutno stanje snosi i gradska vlast, ali da bi tu odgovornost, zbog opstrukcije viših nivoa vlasti kad je gašenje požara u pitanju, trebala preuzeti u potpunosti.\n„Svake godine se ispostavi da se Mostar, kad su požari u pitanju, ne može osloniti niti na jedan viši nivo vlasti, ali, uprkos tome, lokalna vlast požare iznova dočekuje nespremna. Očekujem da nas novoizabrani gradonačelnik kao i šef lokalne civilne zaštite izvijeste o situaciji s požarima na području Mostara, da nas obavijeste o potencijalnim opasnostima mogućeg širenja jablaničkog požara, da nam kažu koji je plan, koliko je ljudi angažovano, šta imaju a šta im nedostaje od materijalno-tehničkih sredstava kad je ovaj problem u pitanju te kako planiraju nadomjestiti nedostatke. Svjedočili smo da je načelnik Općine Jablanica podnio krivičnu prijavu protiv Milorada Dodika zbog opstruiranja gašenja požara. Očekujemo i od našeg gradonačelnika, kao i od kompletne Gradske uprave, da budu aktivniji kad je u pitanju vršenje pritiska na više nivoe vlasti da rade ono što su dužni – zaštiti nas od požara.\nUkratko, više je nego jasno da pomoći kantona, Federacije i države nema i ove godine ćemo prije dočekati kiše nego tu pomoć, zato Grad zaštitu svojih građana od vatre mora preuzeti u potpunosti”, rekla je Baralija.


Svečano otvorena građevinska sezona u Novoj Varoši - PPmedia\nSvečano otvorena građevinska sezona u Novoj Varoši\nPosted on\tapril 25, 2019 2:03 pm by adminpp033\nPredsednik opštine Nova Varoš Radosav Vasiljević u četvrtak je simbolično položio kamen temeljac za početak radova na rekonstrukciji Trga vojvode Petra Bojovića. Prema rečima Vasiljevića, osim ovog projekta u gradu podno Zlatara radiće se i drugi građevinski projekti.\nPolaganju kamena temeljca prisustvovala je i predstavnica ministarstva privrede Branka Bajčetić.\n“Ministarstvo je za ovaj, nama veoma značajn projekat, opredelilo 20 miliona dinara i bez njihove pomoći teško da bi smo sami ovo uradili. Domaćinskim poslovanjem iz opštinskog budžeta uspeli smo da izdvojimo 35 miliona, kako bi konačno ovo mesto koje je stožer opštine Nova Varoš pretvorili u najlepši trg u Srbiji”, kazao je Vasiljević.\nPrvi čovek opštine je istakao da će radovi biti završeni u roku od 75 dana, odnosno krajem jula kada počinje i najznačajnija opštinska manifestacija “Zlatar fest”.\nPredsednik opštine Nova Varoš Radosav Vasiljević i predstavnica Ministarstva privrede Branka Bajčetić, foto: RINA A.Rovčanin\nRukovodilac opštinskog odeljenja za investicije Dejan Grbić je precizirao da projkat rekonstrukcije Trga podrzumeva kompletnu zamenu podzemnih instalacija, izradu nasipa na projektovani nivo postojećeg trga, izradu kampada od betona i pešačkih staza, parking prostora duž ulice koja vodi do vrtića, kao i ulica Svetog Save i Solunskih boraca. Takođe u okviru ovog projekta planirano je popločavanje i izrada fontane kao i tri lokacije za na kojima će biti postavljeni objekti za turističke i ugostiteljske namene. Prema njegovim rečima u narednom periodu biće urađeno i popločavanje prostora za klizalište.\nRukovodilac odeljenja za investicije Dejan Grbić, foto: Rina A.Rovčanin\nŠto se tiče ostalih značajnih projekata Grbić je istakao da su pojedini već krenuli u realizaciju kao što je ulica kod Trikotaže i parking prostor kod autobuske stanice.\n“Radi se i u ulici Vraneški put kao i nekoliko parkinga u samom gradu. Uskoro kreće realizacija potpisanih ugovora iz prošle godine za radove u mesnim zajednicama, rekonstrukcija osnovne škole ’Živko Ljujić’ u vrednosti od 490 miliona dinara, poslovna zona Branoševac a u završnoj fazi je preprojektovanje puta Branoševac – Zlatar kojim je sada predviđen i kružni tok”, rekao je Grbić.\n“Očekujemo da rekonstrukcija trga i izrada hidrantske mreže u poslovnoj zoni na Кokinom Brodu budu završeni u toku ove građevinske sezone, dok će u školi veći deo posla biti završen ovegodine, ali kompletan završetak radova realno je očekivati iduće, kao i izgradnju puta sa kružnim tokom”, zaključio je Grbić.\nOznake: Ministarstvo privrede, Nova Varoš, Radosav Vasiljević, vesti nova varoš\nPrijepolje: Opština pomaže žene sa sela


Danas u 17h otvara se deonica Koridora 11, autoput „Miloš Veliki“. Otvaranje ove deonice znatno će olakšati putovanje svim putnicima koji putuju za Zapadnu Srbiju, Crnu Goru i Bosnu i Hercegovinu.\nSpajanjem tri deonice, Obrenovac-Ljig-Preljina, dužina ovog autoputa je 103 km, koja će se moći prelaziti za samo 45 min, ukoliko se vozi po ograničenju od 130 km na čas.\nDanas počinje da se primenjuje Zakon o lobiranju koji je usvojen prošlog novembra. Zainteresovani budući lobisti mogu da se prijavljuju za obuku Agenciji za borbu protiv korupcije, a svi detalji o tome su na sajtu agencije.\nUslov za upis lobiste u registar lobista je obuka za lobiste koju organizuje Agencija za borbu protiv korupcije. Lobista mora da sluša predavanje iz osam oblasti, prođe praktične vežbe i na kraju ga očekuje polaganje testa da bi dobio potvrdu o završenoj obuci koja je neophodna za upis u registar, predviđeno je pravilnikom o programu lobiste koji je u primeni od 14. avgusta 2019.\nInvesticionim planom švedskog Transcom-a predviđena su nova radna mesta za više od 100 ljudi u Beogradu i Novom Sadu.\nOdluka o investiciji donesena je zbog kvalitetnog kadra, uspešnog angažovanja na međunarodnim projektima i potencijala Srbije kao privredne destinacij\nAmbasador Švedske, Jan Lundin: Transcom je prepoznatljiv po multidisciplinarnom pristupu, pa se njihovi stručnjaci mogu oprobati u različitim segmentima industrije uključujući finansijski sektor.\nBIZNIS GARDEN - NAJSAVREMENIJA POSLOVNA ZGRADA U BEOGRADU\nSvečanim otvaranjem za za predstavnike medija, partnere i saradnike predstavljena je nova najsavremenija poslovna zgrada A kategorije u Beogradu.\nPrisutni su imali priliku da se upoznaju sa svim benefitima jedinstvene Hi-tech zgrade na raskrsnici ulica Starine Novaka i Kneza Danila, odnosno na idealnoj lokacji za kompanije koje žele da budu vidljive i prisutne u urbanom jezgru Beograda.


Mickoski reka Kurcu: Za VMRO sporazum sa Grckom neprihvatljiv\nTanjug 7. septembra 2018. 15:04\nSKOPLJE – Lider najuticajnije opozicione VMRO-DPMNE Kristijan Mickoski sastao se danas u Skoplju sa austrijskim kancelarom Sebastijanom Kurcom, kome je preneo da je ta stranka strateški opredeljena ka evropskim integracijama, ali da i dalje smatra da je sporazum sa Grčkom neprihvatljiv i nepovoljan za Makedoniju.\nKako su preneli makedonski mediji, Mickoski je Kurcu rekao da su članstvo Maedonije u EU i NATO državni i strateški interes, te da je VMRO-DPMNE otvorena za dalje produbljivanje saradnje sa Austrijskom narodnom partijom kao sestrinskom partijom u okviru Evropske narodne stranke.\nMickoski je, međutim, Kurcu rekao da je VMRO-DPMNE i dalje na stanovištu da sporazum sa Grčkom neprihvatljiv jer dovodi Makedoniju u nepovoljan položaj.\nOn je rekao da je kompletan proces pregovora o sporazumu sa Grčkom protekao netransparentno bez konsultacija sa opozicijom, a da sam sporazum ne odražava nacionalne interese Makedonije.\nVMRO-DPMNE je, takođe, rekao da je referendumsko pitanje dvosmisleno i da je namera vlade da tako napravi konfuziju među građanima i da bi prikrili od građana suštinu koja se od njih očekuje i za šta zapravo treba da se izjasne\nVMRO-DPMNE je jedina stranka koja još nije javno saopštila stav u odnosu na referendum i nije pozvala glasače ni da izađu na referendum 30. septembar, kao ni, ako izađu, kako da glasaju.\nAnalitičari iz Slovenije pohvaljuju: Nova era Srbije i SAD\nFendi otvorio hibridnu Nedelju mode u Milanu\nPolicajac optužen za ubistvo Tejlor,traži se ostavka tužioca\nBeloruska policija vodenim topovima rasterala demonstrante u…\nProtesti u Minsku, upotrebljeni vodeni topovi, 10 uhapšenih


Albanija je u znak solidarnosti s Kosovom otkazala učešće na samitu Procesa saradnje u jugoistočnoj Evropi (SEECP) koji se 8. i 9. jula održava u Bosni i Hercegovini, potvrdio je ministar vanjskih poslova te zemlje Gent Cakaj.\nCakaj je na društvenoj mreži Twitter saopštio da je Albanija otkazala učešće na samitu zbog odnosa organizatora prema Kosovu, javlja Anadolija.\nAlbanski ministar je trebao učestvovati na sutrašnjem sastanku ministara vanjskih poslova SEECP-a, na kojem će među delegacijama iz zemalja regiona učestvovati i predstavnici Evropske unije (EU) i Vijeća za regionalnu suradnju (RCC).\nAlbanija je ovakav potez povukla nakon što je predsjednik Kosova Hashim Thaci objavio da je uprkos "volji i spremnosti" da učestvuje na samitu, odlučio da ne dođe u Sarajevo zbog, kako je naveo, "ponižavajućeg poziva sadašnjeg predsjedavajućeg Predsjedništva BiH".\nPredsjedništvo BiH u naredna dva dana domaćin samita SEECP\tBivši šef CIA poručio Srbima: Uzmite sjever KiM i otvorite pitanje Republike Srpske